text:
تورک دیش پولیتیکاسینا باخیشلار (17)
اولوسلارآراسی حقوق آچیسیندان 1915 اولایلاری
سون ایللرده هارداسا، هر آوریل آییندا، ۱.جی دونیا ساواشی زامانی ۱۹۱۵.جی ایلده تورک امپراتورلوغو ایچریسینده باش وئرهن حادثهلر ایله باغلی دونیادا موختلیف یایینلار و آچیقلامالارلا راستلاشیریق. بیز ده بو هفته پروگرامیمیزدا اولوسلارآراسی حقوق آچیسیندان ۱۹۱۵ حادثهلرینی تحلیل ائدجییک.
آتاتورک اونیورسیتهسی اولوسلارآراسی ایلیشکیلر بؤلومو خوجاسی دکتر جمیل دوغاچ ایپگین قونو ایله باغلی دگرلندیرمهسینی سونوروق.
...
سون ایللرده هارداسا، هر آوریل آییندا بنزر صحنهلرله اوزلهشیریک. بیرینجی دونیا ساواشی زامانی تورک امپراتورلوغو ایچریسینده باش وئرهن حادثهلر ایله باغلی دونیا میقیاسیندا موختلیف دؤولتلر/ اورگانیزاسیونلار/ شخصلر طرفیندن یایینلار و آچیقلامالار وئریلیر.
ارمنی اولان، یا دا ارمنی تزلرینی مدافعه ائدن شخصلرین بؤیوک اکثریتی تاریخ و یا سیاست ایچریسیندندیر. بو اینسانلار باش وئرهن حادثهلری سویقیریم کیمی کاراکتریزه ائدیر. تورک اولان، یا دا تورک تزلرینی مدافعه ائدن آداملارین دا بؤیوک اکثریتی قونونو تاریخی آچیدان قیمتلندیریر و سؤوق و اسکان قانونونون ایجراسینین سویقیریم اولمادیغینی مدافعه ائدیر.
ایللر اول باش وئرمیش حادثهلرین آنلاشیلماسی اوچون تاریخی پرسپکتیوه احتیاج وار. آنجاق "سویقیریم" آنلاییشی اولوسلارآراسی حقوق ساحهسینین ایچریسینده یئر آلیر. بونا گؤره ده تاریخ دسیپلینی ایچریسیندن گلن آداملارین، یاخود سیاستچیلرین مسئله ایله باغلی فیکیر یوروتمهسی مسئلهنین تحلیلینده بعضی ناقص طرفلرین قالماسی نتیجهسینی دوغورور. مسئله ایله باغلی آچیقلاما وئرنلر اؤز باخیشلارینا گؤره موختلیف میقدارلاردا اؤلومله نتیجهلنهن حادثهلری سویقیریم کیمی کاراکتریزه ائدیر. حالبوکی سویقیریم اولوسلارآراسی سوچج اولاراق آنجاق حقوق طرفیندن دیرلندیریلهبیلر.
سویقیریم مسئلهسینده ایلک اؤنملی دوزنلهمه، ۲۶۰ ساییلی بیرلشمیش ملتلر باش قورولو قراری اساسیندا ۱۹۴۸ ایلده سویقیریم سوچونون قارشیسینین آلینماسی و جزالاندیریلماسی سؤزلشمهسینین قبول ائدیلمهسی ایله اورتایا چیخدی. ارمنیلر، تورک امپراتورلوغونون تورپاقلاری اوزرینده اؤنجه اؤزارکلیک، سونرا موستقیل دؤولت قورماق اوچون سیاسی و سلاحلی فعالیتلر آپاردیلار. دولاییسییلا، سیاسی قروپ اؤزللیگیندهدیرلر. بو سببله ایلگیلی سؤزلشمهنین ایکینجی مادهسی طرفیندن قورونان دؤرد قروپ آراسینا گیرمیرلر.
دؤورون تورک حکومتینده، سؤزلشمه 2.جی مادهده اولان یوخ ائتمه مقصدینین اولدوغونا دایر بیر ایراده/ ایفاده مؤوجود دئییل. یوخ ائتمه نیتینی ثبوت ائدجک یازیلی و شیفاهی سندلر اولمادیغی کیمی، بوتون سندلر ارمنیلرین قورونماسینی و راحت یاشامالارینی نظرده توتور. اؤلن ارمنیلرین ساییسی، سویقیریمین وارلیغینی اثباتدان چوخ اوزاق. ارمنی اؤلوملرینین اؤنملی بیر بؤلومونون سؤوق و اسکان قانونونون ایجراسینین دیشینداکی سببلردن قایناقلاندیغی معلومدور. عینی سببلرله بؤلگهده گئرچکلشن تورک وطنداش اؤلوملری چوخ داها یوکسک. بو باخیمدان سؤوق و اسکان قانونو؛ سؤزلشمهنین ۲/ج مادهسی معناسیندا گیزلی و یا دولاییلی بیر سویقیریم دئییل.
سؤزلشمهیه گؤره سویقیریم اولمایان سؤوق و اسکان قانونو آرخاسینداکی حربی ضرورتلر ده نظره آلیندیقدا، حقوقا "اینسانلیغا قارشی سوچ" کاتگوریسینه گیردیگی ده مدافعه ائدیلهبیلر. چونکو سؤوق و اسکان قانونونون تطبیق ائدیلمهسی زامانی "روما ایستاتوسو" 7.مادهده اولماسی گرکن شرطلر یئرینه گلمهدی. یعنی ارمنی اهالییه قارشی دؤولتین بیر پلانی چرچیوهسینده "یاییغین و سیستماتیک بیر سالدیریسینین پارچاسی اولاراق" اینسانلیغا قارشی سوچ اولان فعللرین چوخونون بیرلیکده ایشلندیگی بیر وضعیت اورتایا چیخمادی. سؤوق و اسکان قانونو، ائتنیک تمیزلهمهدن فرقلی اولاراق ارمنیلرین زورلا یئریندن آتیلماسینی ایستهمهدی. ارمنیلره قارشی دینی و یا باشقا بیر سببله قتلعام ائدیلمهسی سؤز قونوسو اولمادی. سؤوق و اسکان حربی گوونلیک سببیله اولدو. بونون دا آرخاسیندا ارمنیلرین ایشغالچی روس قوشونلاری ایله بیرلشهرک بالکان ساواشلارینداکی کیمی تورک-مسلمانلارا قارشی سویقیریم اؤلچوده بیر ائتنیک تمیزلیک ائتمهلرینی انگللمهیی آماجلادی.
ساواش شرایطینده بؤلگهده اورتایا چیخان قیسمی نفوذ بوشلوغوندان بؤلگهدهکی بعضی چتهلرین ایستیفاده ائتدیگینی بیلیریک. بؤلگهدهکی چتهلر اؤز شخصی مقصدلری ایله کؤچ حالینداکی ارمنیلره هوجوم ائتدی، اؤلدوردو و ماللارینی یاغمالادی. اوچ جبههده ساواشان تورک امپراتورلوغو الیندهکی محدود ژاندارم گوجلری ایله بعضا ارمنیلرین هامیسینی ائتکین شکیلده قورویابیلمهدی. بنزر ایقلیم، جغرافیا، قیداسیزلیق، درمانسیزلیق و خستهلیک شرطلری سببلری ایله کؤچه زورلانان تورکلرین اؤلوملرینین ارمنیلردن چوخ اولماسی دا، سؤوق و اسکان قانونوندان دولایی یوخ ائتمک مقصدینین اولمادیغینی گؤستریر. آیریجا دؤولت نزدینده؛ آرزوولونماز حادثهلره قارشی بیر پشمانچیلیق و سالدیرقانلارا قارشی غضب اولدوغو دا بیلینیر. بئله کی، عادی سوچ کاتگوریسینه داخیل اولان سویقون و اؤلدورمه سانیقلاری ساواش بیتمهدن یارغیلاندی و بیر چوخو اعدام ائدیلدی.
بو مسئله حاضردا تاریخی و حقوقی بیر حادثه اولماقدان چوخ سیاسی بیر حادثهیه دونوشدورولدو. اولوسلارآراسی ایلیشکیلر صحیفهسینده تورکیهنی رقیب کیمی آلقیلایان و تورکیهنین یئریتدیگی خاریجی سیاستی اؤزونه تهدید گؤرهن دؤولتلر/ تشکیلاتلار بو مسئلهنی تورکیهیه قارشی بیر کارت اولاراق اللرینده ساخلاماق ایستییرلر.
بو گون نظرده توتولماسی واجیب اولان دیگر بیر مقام دا ارمنیلر ایچریسیندهکی رادیکال قروپلارین آپاردیغی ایکی ایستیقامتلی ساواش. آذربایجانا قارشی قانلی بیر ساواش، تورکیهیه قارشی پسیکولوژیک ساواش آپاریلیر. بو پسیکولوژیک ساواش آذربایجان تورپاغینین بئشده بیرینین ایشغالینی گیزلتمهیه یارایان سحرلی بیر توستو بولودو ایشی گؤرور.
ارمنی ادعالاری ایله قارشیا قویولان دیگر بیر مقام دا بودور: دونیانین مختلیف یئرلرینده یاشایان، آرالاریندا گوجلو باغلار اولمایان و اولدوقلاری خریستیان اؤلکهلرده سرعتله اریمهیه باشلایان ارمنی جمعیتلر وار. بو جمعیتلرین مدنی آسیمیلاسیونونو اؤنلمک آدینا بیرلشدیریجی بیر باغ ایجاد اولوندو. بونون اوچون سویقیریم یالانی اویدورولدو. بیرلیکده آجی چکمیش اولما یالانینین بیرلشدیریجی گوجو اوغورلو دا اولدو.
بو مسئله تکجه ۱۹۱۵ سؤوق و اسکان قانونو اوزریندن دارتیشیلمامالی. داها گئنیش بیر پنجرهدن تحلیل ائدیلمهلی. ۱۸۲۰-۱۹۲۰ ایللری آراسیندا بالکانلاردا و قافقازدا تورکلره ائدیلن سویقیریملاردا ۴ میلیون تورک یوخ ائدیلدی. بو وحشیلیک دونیا قامواویونا چاتدیریلمالیدیر. آیریجا ۱۸۲۰-۱۹۲۰.جی ایللر آراسیندا ۵ میلیون تورک ائدیلن هوجوملار سببیله یوردلاریندان زورلا کؤچدو. بو مسئلهلر داها اطرافلی آراشدیریلمالی، آراشدیرمالار یاییملانمالی و دونیا اجتیماعیتینه چاتدیریلمالی.
...
آتاتورک اونیورسیتهسی اولوسلارآراسی ایلیشکیلر بؤلومو خوجاسی دکتر جمیل دوغاچ ایپگین قونو ایله باغلی دگرلندیرمهسینی سوندوق.


c: text/html

text:
دونن سوریه ده تورکییه حربی چیلرینه هوجوم تشکیل ائدن دویوش طیاره سی ایله باغلی فاکت اورتایا چیخیب.
آخار.آذ خبر 7- یه ایستینادا معلومات وئریر کی، حادثه نین آمئریکا طرفیندن توردیلدییی تخمین ائدیلیر.
واشینگتن 24 نیابر 2015-جی ایلده باش وئرن سو-24 بحرانینین ایل دونومونده آنکارا ایله مسکوا آراسیندا نیفاق سالماق اوچون اینینیلماز یولا ال آتیب.
معلوماتا گوره آمئریکایا مخصوص اف 18 تیپلی قیریجی روسیه دویوش طیاره سینه بنزمه سی اوچون بویانیب و تورکیه حربیچیلرینین یئرلشدییی بولگه یه هاوا ضربه لری ائندیریب. بونونلا دا آمئریکا تورکیه نی حادثه نین روسیه طرفیندن سو 24 بحرانینین قصاصینین آلینماسی مقصدی ایله توردیلدیینه اینیندیرماق ایستییب.
قید ائدک کی بو تجربه سوریه ده بیر نئچه دفعه سینانیب.
بو ایلین اکتیابریندا کریستیان بوریس آدلی ژورنالیست آمئریکا دویوش طیاره لرینین بویاناراق سوریه یه گوندریلدییینی اورتایا چیخاریب. اونون پایلاشدیغی فوتو شکیلده اف 18 قیریجیسینین ماوی رنگده بویاندیغی، اوزرینه ایسه کئچمسش سوئت ایتتیفاقینین قیرمیزی اولدوزو وورولدوغو عکس اولونوب. بو یوللا آمئریکا طیاره سینی روسیه نین سو 34 قیریجیسی نا بنزتمه یی باجاریبلار.
اوتن ایللر عرضینده سوزو گئدن "روسیه قیریجیلاری" سوریه ده خیلی ستراتژی منطقه نی بمباردمان ائدیب. رسمی واشینگتن دا آچیقلامالار وئره رک هجوملاری "پیسلییب" و روسیه نی آویا ضربه لری "دایاندیرماغا" چاغیریب.
خاطیرلاداق کی، "فرات قالخانی" عملییاتلاری چرچیوسینده سوریه یه گوندریلن تورکیه حربی چیلری دونن هاوا هجومونا معروض قالمیشدی. حادیثه زامانی 3 تورک حربی چی سی هلاک اولوب.

robotstxt: allowed

filter: keep


text:
محمد داوریار اردبیلی
خلقیمیزین مدنی ـ ادبی ارثینین قورونماسیندا، ملّی ـ معنوی بیرلیگینین محکملنمهسی یولوندا حل ائدیجی آددیملار آتان، آذربایجان ادبیاتینین گؤرکملی نمایندهسی، علمی ـ مدنی جاذبهسی و تخنکی ـ تخصصی چکیسینه گؤره معاصر ادبیاتچیلار آراسیندا آدی اؤن سیرالاردا چکیلن و ادبی فکر جریانلارینین جهتلرینین معینلشمهسینده رولو اعتراف اولونان مقتدر ادیب، ادبیاتشناسلیق علملرینین بؤیۆک عالِمی، معاصر ادبی پروسهلره تأثیر ائده بیلن و جهت وئرهن ادبی شخصیت کیمی قیمتلندیریلن ديلچی، دیل، ادبیات، معارف و مدنیّتیمیزه گؤستردیگی محتشم خدمتلرینه گؤره حرمت قازانان، مشهور اولان معارفچی مؤلف، تجربهلی معلم، مهارتلی تعلیم ـ تربیت اوستادی ادبیاتیمیزین جانلی کلاسیکی، مدنیّتیمیزین سیّار دائرة المعارف، کلاسیک ادبی ـ مدنی ارثیمیزین یورولماز تدقیقاتچیسی و نظریه صاحبی، بو ارثین بیر چوخ مدنی دهگهرلری، علمی مسألهلری و نظری مسئلهلرینین تحلیلینده حرفهای و نظری اهمیّتلی اعتبارلی فکرلر صاحبی، مدنی تشبُّثلره طرفدار چیخان زحمتکش ادیب، ملّی ایرهلیلهییشه باغلی تدبیرلردن حمایت ائدهن، فایدالی علمی ـ ادبی فعالیتلری آلقیشلایان دیلچی عالِم، ادبی دیلین، معارفچیلیگین و ملّی تفکر و شعورون تکاملونده مستثنا خدمتلری اولان، ادبیاتیمیزین نئچه ـ نئچه اساس مسألهلرینین دیلچیلیک تحلیل، تۆرکۆلۆژیک تشریح و ادبی تفسیرین وئرمیش؛ ناطقلیک مهارتی، محاضرهچیلیک استعدادی، مترجملیک قابلیّتی، یازیچیلیق باجاریغی، تدقیقاتچیلیق تجربهسی، یارادیجیلق انرژی، تربیهوی نفوذو؛ معلملیک لیاقتی و شاعرلیک طبیعتی ایله فرقلنن، اسکی، کلاسیک و معاصر دُور شرق و آوروپا ادبیات و ادبیاتشناسلیق مسئلهلرینه و اجتماعی ـ فلسفی فکر جریانلارینا، مدنیت و تمدن تاریخینه دریندن بلد اولان متفکر؛ عقلی امک قهرمانی، ذهنی امگه اساسلانان پئشهلرین اوستاسی، معنوی استحصالات قاباقجیلی، آکادمیک نزاکتی، امک انتظامی، علمی امانتدارلیغی ایله معروف اولان، دۆشۆنجه مبارزه جبههلرینین جسور پیاده عسکری و جسارتلی مدافعهچیسی، معاصرلری ایچهریسینده درین ذکاسی، ایتی عقلی، محکم ارادهسی، زنگین حیاتی، چوخ ساحهلی علمی ـ ادبی یارادیجیلیق تجربهسی و معنوی ظرفیتی، دقیقلیک، اوزاق گؤرهنلیک، هر طرفلی دۆشۆنجه، درّاکه و تفکّره مالک اولماسی، تۆکنمز بیلیک، غیری عادی استعداد، خارقالعاده امک قوّهسی، علمی قابلیت، عقلی امک محصولدارلیغی، اؤزۆنه مخصوص علمی ـ نظری متانتی و جسارتلیلیگی، تفکّر عالمی، وطنداشلیق غایهسی و یورد سئورلیک احتراصلیلیغی، ادبی امگی یۆکسک آیدینلیق سویهسی و فعاللیغی، خاص ملاحظهلری ایله، عزمکارلیغی، ساغلام روحو، سارسیلماز ارادهسی، کلاسیک اثرلر باره ده حرفهای ـ آکادمیک موقعی، تنقیدی ـ تحلیلی مناسبتلری، علمی ـ ادبی معروضهلری، محاضرهلری، چیخیشلاری، اؤزۆنه مخصوص دۆشۆنجه طرزی ایله سئچیلن، گئنیش معارفچیلیک ایشی آپاران آذربایجانشناس ـ دیل چیلیگین چوخ ساحهلی تدقیقاتچیسی، معاصر ادیبلریمیزدن ان نفوذلوسو، ملّی ـ مدنی قوروجولوقدا و ادبی ـ بدیعی یارادیجیلیقدا بؤیۆک رولو اولان، آذربایجان اجتماعی فکرینین گؤرکملی سیمالاریندان؛ عموم آذربایجان ادبی ـ مدنی حرکاتین بانی و باشچیلاریندان، زمانهمیزین معارفچیلریندن، خلقیمیزین اجتماعی ـ مدنی یۆکسلیشی، علمی ـ فنی ایرهلیلئییشی یولونو ایشیقلاندیران، عُمرۆنۆ گۆنۆنۆ خلقین معارفلنمهسی و مدنیلشمهسی یولوندا گیرو قویان، ملّی ـ مدنی و ادبی ـ بدیعی حقیقتلرین تصدیقینه خدمت ائدهن، کامل معلم، یارادیجی عالم، مُدرک متفکر شخصیت و آچیق فکرلی، ساغلام عقیدهلی بیر معارف و مدنیت خادمی، ملّی مدنیت، ملّی شعور و ملّی اؤزۆلۆ درکی مضمون، و ماهیتجه یئنی مرحلهلره یۆکسلتمیش یازیچی... بلی، بئله سلسله اۆستۆن خاص کیفیّتلری اولان، عقلی امک رشادتی گؤسترمیش و عموم خلق سئوگیسی قازانمیش شخصیت «دۆزگۆن»ـ تخلوصلو دوکتور «حسین محمدزاده صدیق» دن عبارتدیر...
دوغما و مشهور آداملار حقّینده یازماق، سؤز دئمک، بیر نئچه جهتدن چتینلیک یارادیر. آداما ائله گلیر کی بؤیۆک شخصیتلر سنین گؤردۆگۆن، دویدوغون کیمی زامان ـ زامان هامینین دقتینده اؤزۆنۆن انسانجاسینا مدنی شخصیتینی فورمالاشدیرا بیلیب، دوغمالارلا گۆندهلیک اُنسیت، سؤز، فکر، آرزی و سئوینجلرین پای ـ پۆشک اولونماسی دا یازیلاجاق، دئییلهجک صمیمی دویقولارین سانکی تأثیرینی آزالدیر...
عموم ملّی دگهر کسب ائتمیش مشهور شخصیتلر حقّینده یازماق دیلیمیزین لغت خزینهسیندن سایسیز ـ حسابسیز سؤزۆ صاف ـ چۆرۆک ائتمک مسئولیتی طلب ائدیر... بو وقت تعریفلر، خصلتلر بنزتمهلر، گؤتۆر ـ قوی ائدیلیر، بؤیۆک شخصیتین ماهیتینی آچیقلایان سرراست افادهلر ایشلتمک احتیاجی حس اولونور. اوغورلو، شرفلی، زنگین و معنالی عُمر یاشامیش، دائم قایغیسینی و محبتتینی حس ائتدیگیم گؤرکملی عالِم، تانینمیش ادیب، مدنی خادم، یازیچی ـ تدقیقاتچی، اؤزۆنده بیر چوخ عموم ملّی آرزی و مِیللری، بشری دگهرلری بیرلشدیرهن آغساققال دوستومون، معلمیمین، اجتماعی فکر تاریخیمیز، آذربایجان معارفینده، تربیهوی محیطینده، ملّی علمیمیزین و علمی پوتانسیِلین تکاملونده یئرینی، موقعینی تعیین ائتمهیه احتیاج دویورام، چتینلیک چکیرم...
یاشیندان و تجربهسیندن دوغان مُدرکلیگی، زنگین علمی ـ منطقی تفکّرو، صمیمی قایغیکش طبیعتی، اونو منیم اۆچۆن یول گؤسترهن آغساققالا، اوزاق گؤرهن عالمه، محبتلی معلمه، شفقتلی اوستادا، فلسفی و علمی ـ ادبی بیلیکلر منبعی، مهربان دوستا، ماراقلی یولداشا، فکر، آرزی و درد اورتاغینا، مصلحتچییه چئویریر...
اونون پروفسورلوغوندان، قایغیکش، طلبکار معلملیگیندن، منیم شاگردلیگیمدن، اؤیرهنمهگه جان آتماغیمدان باشلانان دوغمالیق و بو دوغمالیغین حرارتی ایله جریان ائدهن حیاتیمی بو گۆن «صدیق» مقدراتینین مدنیتیمیزین تاریخچیسی عُمرۆنۆن دوامی حساب ائدیرم.
«صدیق» آدی بیرده اونا گؤره منه چوخ عزیزدیر کی باشقالارینا نسبتاً منیم عُمر یولومدا اونون معلمِ عالیم و یول گؤسترهن آغساققال اوستاد کیمی داها چوخ پایی وار... منی چوخ سئویندیرهن، قلبیمی غرور حسی ایله دولدوران اودور کی اؤتۆب کچن 40- ایل عرضینده همین حیاتی اونودولماز اوستادیمین علم یولونو دوام ائتدیرمهگه چالیشیرام.


text:
قیراقلاردا اوزاقلانمیش یاخینلاریمیز!
قیراقلاردا اوزاقلانمیش یاخینلاریمیز!
فرزاد صمدلی
بو رپورتاژ ایلک دفعه ، یاپراق نشریه سینده چاپ اولوبدور.
ئهران، ایسلامشهر، اکبر آباد
تئهراندا میلیونلار تورک یاشاییرسا، ایسلامشهرده ساده جه یوزمینلرآذربایجانلی یاشاییر. بو سویداشلاریمیز، یوخسول اولسالار، موختلیف چتینلیکلرله اوزبه اوز قالسالار،آغیر یازیقلیقلارلا قارشی دورسالار، آنجاق اوزلرین کسینلیک ایله تورک و آذربایجانلی سانیرلار. بو عزیز دیلداشلاریمیزین صمیمی سوزلرینه شاهید؛ اونلارین مزار داشلاری اوستونده یازیلمیش تورکجه شعرلردیر. یوخسول قارداشلاریمیزین گوزلری یولدادیر. اونلاری موطلق اونوتمامالیییق!
تئهران، ایسلامشهر، اکبر آباد
اکبرآباد اوشاقلارینین فوتبول تیمی واردیر! سول شکیلده بیر لور و بیر کورد فوتبولچودان سونرا، هامیسی تورک اوغوللاریدیر!
یاشاسین آذربایجان- ایسلامشهر اوشاق فوتبولچولاری!
یاشیل قمیشلر، یانمیش زمیلر
بئکار جاوانلار اویوشدورجو ماده لری قمیشلر آراسیندا گیزلین و سیقارلاری گوز قاباقیندا قوللانیرلار.
بورا؛ اینسانلار باتلاقیدیر!
زیبیل چایی گوروبسونوز مو؟!
اینسان آبیرین ساخلاماقدان اوترو قویوددا یاشایار!
اکبر آباد شهرجیکینده چوخلو ائولر جاوازسیز تیکیلیبدیر! ائشیتدیگیمزه گوره هر گئجه بیر نچه ائو گوبلک کیمی یئردن باش قالدیریر! بو ائولر، ان یونگول دپرملره دوزمه یه جکلر! بئله دام داش، ائودیر می یا مزار؟! اکبر آبادلی لارین رسمی اورقانلار طرفیندن قاپیلارین دویه ن یوخدور! سوروشدوم؛ نئجه بئله ائولرده یاشاماق اولور؟! جاواب گلدی:
اینسان آبیرین ساخلاماقدان اوترو قویوددا یاشایار!
بو خالقین یادداشی تورکجه شعرلردن دولودور. خالق؛ شهریار،موعجوز،صابیر،نباتی،محزون و واحیدین شعرلرین دیلده ازبردیر. بایاتیلار و ماهنیلار سینه لرده یووا سالیبدیر. جاماعت آراسیندا محبت و صمیمیت جوشغوندور. اینانین!.. هر کیمسه صداقت ایله اونلارا ساری بیر آددیم آتیرسا ،اون آددیم جاواب آلاجاقدیر! ایسته ر سینیز اکبرآبادا گئدین،ایمتاحان ائدین! اکبر اباد چوخ یوخسول اولسادا، اوز خالقی ایله بیر لیکده سس سیز و البته چوخ متین یاشاییر. اوشاقلار بئش داش اویناییرلار، چورک خانالار چورک پیشیریللر، بازاردا شیرین آلیش - وئریش گورونور،
چرچیلرده گولر اوزله، اربه لرین سورورلر!
فارسلاشمیش تورکلر،رحمته گئتمیش عزیزلرینه آغلایان زامان، یالنیز تورکجه اوخشاما دئییه بیلیرلر!
اکبر آباد،ایمامزاده حسن(ع)، غسالخانا ، قبریستان
ایمامزادانین قوجا غسالی دئییردی: بورا یولون آخیریدی، بورادا فارسلاشمیش تورکلرده عزیزلرینه آغلایاندا یالنیز تورکجه اوخشاما دئییه بیلیرلر! بو بالاجا قبریستاندا اونلار مزار داشی واردیر کی اوستلرینده تورکجه شعرلر یازیلیبدیر!
باغدان باغا گلمیشم
گول درماغا گلمیشم
ایتیرمیشم آنامی
آختارماغا گلمیشم!
نه باخیرسان منیم کیمین
منده باخیردیم سنین کیمین!
ایللر اولار من اولموشم
سنده اولرسن منیم کیمین !
بو رپورتاژ ایلک دفعه ، یاپراق نشریه سینده چاپ اولوبدور.


text:
ترامپین قدس قرارینا آغ ائودن تپکی
"بو قرار قیسا وعدهده باش آغریسی یاراداجاق آنجاق اوزون وعدهده (پروسهیه) یاردیمچی اولاجاغینی اومود ائدیریک"
آغ ائودهن بعضی یئتکیلیلرین، آمریکا باشقانی دونالد ترامپین قدسو "ایسراییلین باشکندی" اولاراق تانیما قرارینین، ایسراییل ایله فلسطین آراسینداکی باریش پروسهسینه ان آزیندان یاخین پرسپکتیوده اؤنملی ضررلر وئرجیینی قبول ائتدیگی بیلدیریلدی.
آمریکا سیانان کانالینا دانیشان و آدلارینین آچیقلانماسینی ایستهمهیهن ایکی آغ ائو یئتکیلیسی، ترامپین قدس قرارینین بؤلگهده یاراداجاغی منفی هاوایا دقت چکدی.
اورتادوغو باریش پروسهسینه دایر دگرلندیرمهسینده یئتکیلیلردن بیری،
"سورهجین، اومود ائدیریک کی گئچیجی بیر مدت، ریلدن چیخماسینا حاضیرلیقلیییق. آرخایینام کی، بو، موقتی بیر سوره اولاجاقدیر" دئدی.
آمریکا پرزیدنتینین اورتادوغو باریش پروسهسی ایله ایلگیلنن اکیبین ترامپین چیخیشیندان سونرا فلسطینلی مخاطبلری ایله هله گؤروشمهدیگینی سؤیلهیهن یئتکیلی، قدس قرارینین محتمل بیر ایسراییل-فلسطین آنلاشماسیندن اول آچیقلانماسینین، سونرادان دویورولماسینا گؤره آنلاشمایا داها آز ضرر وئرهجگینین دوشونولدویونو بیلدیردی.
باشقا یئتکیلی ایسه "بو قرار قیسا وعدهده باش آغریسی یاراداجاق آنجاق اوزون وعدهده (پروسهیه) یاردیمچی اولاجاغینی اومود ائدیریک" دگرلندیرمهسینی وئردی.
یئتکیلیلرین سؤزوگئدن آچیقلامالارینین، آغ ائوین ترامپین قدس قرارینین آردیندان اورتادوغو باریش پروسهسینین ضرر گؤرجیینی قبول ائتمهسی باخیمیندان اؤنملی اولدوغو قید ائدیلدی.
آمریکانین قدسو "ایسراییلین باشکندی" اولاراق تانیدیغینی دونن اعلان ائدن ترامپ ایسه بونون گئجیکمیش و ایکی اؤلکه آراسیندا باریش پروسهسینه مثبت قاتقی وئرهجک بیر قرار اولدوغونو ادعا ائتمیشدی.
ترامپ، دونن آغ ائوده وئردیگی آچیقلاما ایله قدسو "ایسراییلین باشکندی" اولاراق تانیدیغینی و تل آویودهکی آمریکا ائلچیلیگینین قدسا داشینماسی اوچون حاضرلیقلارین باشلانماسی گؤستریشی وئردیگینی ایفاده ائتمیشدی.


text:
گهی جاسوسه اوز توتدوم، گهی دلداره یالواردیم، بولاردان نامید اولدوم، دؤنوب اغیاره یالواردیم.
عندلیب قاراجاداغی ٠١- غزللر
عندلیبم، من قیلما آه و افغاندان منی
تاری بیلسین، هجر بیزار ائیله ییب جاندان منی، ای اجل، امداد قیل، قورتار بو هجراندان منی.
قربان یئرینه عید گونو عندلیبی کس
هرچند دوشدو عشقین اودو جانه، ای گؤزل، آتش وروبدو خرمن امکانه، ای گؤزل.
ای عندلیب، نالۀ بیجادان ال گؤتور
سرگشته کؤنلومون یئنه مین مدعاسی وار، غوغالی باشیمین نه بلالی بلاسی وار.
عندلیب قاراجاداغی
١٣-جو عصرین آذربایجان شعرینده هم کلاسیک شعری، هم ده شیفاهی خالق ادبیاتی اوسلوبونو داوام ائتدیرن ایستعدادلی شاعرلردن بیری عندلیب قاراجاداغیدیر. اونون دوغوم و اؤلوم تاریخی حاقیندا دقیق معلومات یوخدور.


text:
استیو مریات
استیو مریات (اینگیلیسجه: Steve Marriott) بریتانیالی موغنی, فیلمین سناریو یازاری, فیلم یاپیمجیسی و اوْیونچو. ۳۰ ژانویه ۱۹۴۷ ایلینده لندن شهرینده دۆنیایا گؤز آچیب. ۴۴ ایل عؤمر ائلهییب و ۲۰ آوریل ۱۹۹۱ میلادی تاریخینده وفات ائدیب. 1959–1991 ایللر آراسیندا سینما ساحهسینده چالیشیب.
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«Steve Marriott»، مقالهسیندن گؤتورولوبدور.( ۲۲ ژانویه ۲۰۱۸ تاریخینده یوْخلانیلیبدیر).
قارداش پروژهلرده استیو مریات گؤره داها آرتیق بیلگیلر تاپابیلرسینیز.


text:
بلاشکو ختلری
بلاشکو ختلری اولدوقجا نادیر گؤرونور و ایلک اولاراق ۱۹۰۱-جی ایلده آلمان دئرماتولوقو آلفرئد بلاشکو طرفیندن تقدیم ائدیلهن، آچیقلانا بیلمهیهن بیر اینسان آناتومییاسی فئنومئنیدیر. نه معین بیر خستهلیک، نه ده بیر خستلیین تخمین ائدیله بیلهن علامتیدیر. بیر چوخ کؤچورولهن و الده ائدیلهن بدهن، یا دا موکوز خستهلیگی اؤزلرینی، لئنتلرینین ویزوال گؤرونوشونو یارادان ناخیشلارا گؤره ایضاح ائدیرلر. اونلاری داها معین حالا گتیرهن شئی خستهدن، خستهیه بنزر یاخینلیقدا اویغونلاشمالارادیر، عمومیتله، اونورغا اطرافیندا ۵-جی شکلینده سینه، قارین و یان طرفلر اطرافیندا س شکلینده فورما گؤتورر.[۱]
علامتلری[دَییشدیر]
ان ایلگینجی ایسه گئدن جسد سیندرومودور. بو خستلیین داشیییجیلاری اؤلو اولدوقلارینا اینانیرلار. بو بیر عقلی دئپرئسسییا و اینتیهار مئیللری سیندرومودور. بئله کی، بو وضعیتده خسته هر شئیینی ایتیرمیش اولماقدان شیکایت ائدیر. اونلار ائهتیراسلارینی، بدهنینین بیر قیسمینی یا دا هامیسینی، عمومیتله اؤلدویونو و گئدن بیر جسد اولدوغونو دوشونورلر. شیزوفرئنییایا توتولانلار دا اؤلدوکلرینی، اتلرینین چورودویونو، بزهن ده حیاتی اورقانلارینین یا دا قانینین اولمادیغینی دوشونورلر.[۱]
بزهن بو، خستهنین بدهنینده قوردلارین گزیشدیینی ادعا ائتمه درجهسینه قدر اوزانار. بعضی خستهلر بونو ثبوت ائتمک اوچون اینتیهار ائدر. اولدوقجا آز راست گلینهن سیندروم ۲۰۰۸-جی ایلده ۵۳ یاشیندا فیلیپپینلی بیر قادیندا گؤرولدو. اؤلو اولدوغونو سؤیلهیهن قادین عائلهسیندن مئییتخانایا آپاریلماسینی ایستمیشدی. «گئدن جسد سیندرومو» خستهلرینه درمان و بئیینه ائلئکتریک شوکویلا موالیجه تطبیق اولونور.[۱]


text:
منصور مدرسهسی
منصور مدرسهسی یوخسا طالیقانی مدرسهسی (گئچرلی آدی (فارسجا): دبیرستان آیتالله طالقانی) تبریزین اسکی مدرسهلریندن بیری ایدی کی امام خیاوانیندا یئرلهشمیشدی کی 1325-جی ایلده آذربایجان میلّی حکومتی زامانی، سید جعفر پیشهوری باشچیلیغی ایله یارانیب و و 1391-ین قویروق دوغانیندا ییخیلدی.[۱][۲]
ایچیندهکیلر
تاریخی[دَییشدیر]
منصور یا طالیقانی اورتا مدرسهسی، تبریزین 200 اورتا مدرسهلریندن ساییلیر کی 1325-جی ایلده و بلدیهنین یوزده 5 گلیریندن و فرهنگ ایدارهسی، بلدیه و اوقاف ایله تبریزین ترکائدیلمیش قبریستانلارینین یئرینده تیکیلدی. بو مدرسهنین یارانماسی او دؤورهده تایسیز ایدی ؛ نیه کی او دؤورهنی ایران یئنی تحصیلنین دؤنوش نوقطهسی آدلاندیرماق اولار. بونا گؤره، بو مدرسه «آذربایجانین یئنی تحصیل نومادی» و «تبریز دارالفنونو» تانینیر.[۳][۴][۵]
بو مدرسهنین یئری، گئچهجکده، والی قاسم خان قبریستان ایدی کی تبریزین ایلک بلدیهچینین اوردا قویلانماسینا اؤچون، بو آدینان تانیندی و سورالاردا مدرسه اولدو. تیکینتینین ییخیلماغیندان قاباق، مدرسهنین حیطینده آپاریلان قازینتیلارا گؤره، اینسان سوموکلرینین قالینتیلاری تاپیلمیشدیر.[۵][۶]
مدرسهنین تیکینتیسی، تبریز بلدیهسی نه اوخشار معمارلیق و ایشلنمیش مصالحی وارایدی.[۵]
آدی[دَییشدیر]
ایرانین 1357 اینقیلابیندان قاباق، بو مدرسه رجبعلی منصور - پهلوی دؤورهسینین باشباخانی و شرقی آذربایجان اوستانینین باشچیسی - آدینا گؤره «منصور اورتا مدرسهسی» آدلانیردی.[۷] اینقیلابدان سورا آیت الله طالقانینین آدینا گؤره «طالیقانی اورتا مدرسهسی» آدلاندی. علیاکبر ساعدی - غلامحسین ساعدینین قارداشی - قارداشی و منصور مدرسهسینه گؤره بئله دئییر:[۸]
غلامحسین ساعدی بدر ایلک مدرسهسینده - غیاث کوچهسینده - 6-ی قورتاراندان سورا،1327-نین خزلینده، منصور مدرسهسینه گئتدی. منصور مدرسهسی قبریستان یئرینده تیکیلمیشدی. بو مدرسه منصور، آذربایجان(اوستانینین)باشچیسی، دؤورهسینده ساهمانا دوشدو و بونا گؤره اونون آدین بیزیم مدرسهیه قویدولار. یاخشی بیر اورتا مدرسهسی ایدی. آدلیم ایدی. ابهتی وار ایدی و بیزیم ائودنده اوزاق دئییردی.
ییخیلماسی[دَییشدیر]
مدرسهنین شرقی آذربایجان تحصیل ایدارهسی ایله، کی باشچیسی فیروز رضایی ایدی، ییخیلیب و یئنیلنمه خبری یاییلاراق، چوخلو تبریزلیلر، کولتور میراث سئونلر، تبریزلی معلم و اوستادلار، ایسلامی شورا مجلیسینین نومایندهلری، تبریز شهر شورا عضولری، مئدیالار و بو مدرسهنین کئچنکی اؤیرنجیلر قارشیسیندا دوردولار. اوراجان کی بو تیکینتینین قوروماق و ییخیلماماغینا گؤره، ایجتیماعی آغلاردا قارشی کمپئینلر یاراددیلار.[۹][۱۰][۱۱] اعتیراضلار آرتیراراق، تراب محمدی، شرقی آذربایجان اوستانینین کولتورئل میراث ایدارهسینین باشچیسی، تاریخی میلّی قئید اولما سؤزو وئردی.[۱۲] 1389-ون قورا پیشیرن ین 24-ده (ایکی ایل ییخیلمادان قاباق)، بهروز بهرانی، کولتورئل میراث ایدارهسینین یاردیمجیسی، علی آذرنژادا، مدرسهلر یئنیلمه ایدارهسینین باشچیسی، مدرسهنین ییخیلماسین دایاندیرماق اؤچون و تاریخی میلّی قئید اولماغین باشلانماسین ایستهمیشدی.[۱۳]
اعتیراضلار و یاناشیلیقلارا باخمایاراق، بو تیکینتینین ییخیلماسی قویروق دوغانین 11-ده باشلاندی. سونراکی گون، شرقی آذربایجان اوستانینین کولتورئل مرکزینین امکلی اعضاسی، شرقی آذربایجان اوستانینین والیلیگی یئرینده ییغیشیب و بو مدرسهنین ییخیلماسینین قوتولماغین ایستهدیلر.[۱۳] دئدیکلره گؤره بو اسکی مدرسهنین یئرینه، بیر آیری مدرسه تیکیلجک.[۱۴][۱۵][۱۶]
قارشی ایشلر[دَییشدیر]
- علیرضا بیگی
- محمدحسین فرهنگی
- محمداسماعیل سعیدی
- میرهادی قرهسید رومیانی
- بهروز خاماچی
- رسول درسخوان
- شهرام دبیری
- بیر اؤیرنجی
- خندهبازار (تلویزیون گولمهلی ایناتیقادی برنامهسی)[قایناق گؤسترین]
قانیتلار (دلیللر)[دَییشدیر]
منصور مدرسهسین ییخارکن های کۆی اولاراق، بو ییخیلماغینین نییهسین آیدین گؤسترمهدی آنجاق بیز اولاری 3 یئره بؤله بیلهریک:
تؤکولمهسی[دَییشدیر]
بو قانیتی کی چوخراق فیروز رضایی و علی آذرنژاد دئییردیلر، آنجاق قارشی قویانلارلا قبول ائدیلمدی. نییه کی اولار بو تیکینتینین موزهیه چئویریلمک ایمکانی وار ایدی و کولتورئل میراث ایدارهسیده اونو ائتمک اوچون بیلدیریلمیشدیر.
توتارسیزلیق[دَییشدیر]
یارانما دؤورهسی[دَییشدیر]
آدلیم اوستادلار[دَییشدیر]
آدلیم اؤیرنجیلر[دَییشدیر]
شکیللر[دَییشدیر]
ییخمادان قاباق[دَییشدیر]
-
Taleqanitabriz2.jpg
-
Taleqanitabriz3.jpg
-
Taleqanitabriz4.jpg
-
Taleqanitabriz5.jpg
-
Taleqanitabriz6.jpg
ییخارکن[دَییشدیر]
-
Taleqanitabrizx1.jpg
-
Taleqanitabrizx2.jpg
-
Taleqanitabrizx3.jpg
-
Taleqanitabrizx4.jpg
-
Taleqanitabrizx5.jpg
-
Taleqanitabrizx6.jpg
-
Taleqanitabrizx7.jpg
بیرده باخ[دَییشدیر]
قایناقلار[دَییشدیر]
- ↑ (فارسجا) قاباق کی اؤیرنجیلرین خاطیرهلرینین ییخیلماسی/مدرسهلر یئنیلتمگی ییخماغا حاضیر. مهر نیوز (1391-04-21). یوخلانیلیب 1391-05-20.
- ↑ (فارسجا) تبریزده کی طالیقانی مدرسهسی ییخیلاجاق. آناج نیوز (1391-03-22). یوخلانیلیب 1391-05-20.
- ↑ (فارسجا) اوستان تحصیل ایدارهسی، آذربایجانین یئنی تحصیل نومادیین سؤکور. نصر نیوز (1391-03-22). یوخلانیلیب 1391-05-20.
- ↑ (فارسجا) شکیل خبری/تبریز دالفنونونون ییخیلماسی. نصر نیوز (1391-05-19). یوخلانیلیب 1391-05-21.
- ↑ ۵٫۰ ۵٫۱ ۵٫۲ (فارسجا) تبریز دالفنونونون ییخیلماسی و باشچیلار سوسغونلوغو. نصر نیوز (1391-03-22). یوخلانیلیب 1391-05-21.
- ↑ (فارسجا) تبریزین طالیقانی اورتا مدرسهسینین حیطینده اینسان ایسکئلئت تاپیلماسی. نصر نیوز (1391-03-30). یوخلانیلیب 1391-05-20.
- ↑ (فارسجا) علی (رجبعلی) منصور. شرقی آذربایجان اوستان باشچیلیقینین وئبسایتی (1388-02-15). یوخلانیلیب 1391-05-21.
- ↑ (فارسجا) گوهر مراد و اؤزو ایستهمیش اؤلوم (5). ایران دیدهبان (1383-04-28). یوخلانیلیب 1391-05-21.
- ↑ (فارسجا) رضایی: شوبههسیز، طالیقانی مدرسهسینین تیکینتیسی بو ایل ییخیلاجاق!. نصر نیوز (1391-03-29). یوخلانیلیب 1391-06-04.
- ↑ (فارسجا) تبریز عالیملرین آچیق نامهسی اوستانین تحصیل ایدارهسینین باشچیسینا. نصر نیوز (1391-03-24). یوخلانیلیب 1391-05-21.
- ↑ (فارسجا) کئچنکی اؤیرنجیلرین خاطیرهلرینین ییخیلماسی. جامجم آنلاین (1391-04-22). یوخلانیلیب 1391-05-21.
- ↑ (فارسجا) تبریز آیت الله طالیقانی مدرسهسی میلّی قئید اولماق شأنی وار/بو تیکینتی میلّی قئید اولاجاق. نصرنیوز (1391-05-14). یوخلانیلیب 1391-06-04.
- ↑ ۱۳٫۰ ۱۳٫۱ ۱۳٫۲ (فارسجا) کولتورئل میراث ایدارهسی: آیت الله طالیقانی مدرسهسی میلّی قئید اولما شراییطی وار+سند. نصرنیوز (1391-05-12). یوخلانیلیب 1391-06-08.
- ↑ (فارسجا) شرقی آذربایجان کولتورئل میراث ایدارهسینین باشچیسینین سؤزو یالان اولدو. کولتورئل میراث نیوز (1391-05-16). یوخلانیلیب 1391-05-21.
- ↑ (فارسجا) طالیقانی مدرسهسی میلّی قئید اولور. تابناک نیوز (1391-05-04). یوخلانیلیب 1391-05-20.
- ↑ (فارسجا) تبریز طالیقانی مدرسهسی ییخیلدی. زمانه رادیوسو (2010-08-10). یوخلانیلیب 1391-05-20.
خاریجی کئچیدلر[دَییشدیر]
- طالیقانی مدرسهسینین ییخیلماغا قارشی کمپئینی (فئیسبوک صحیفهسی)
- منصور مدرسهسی (فئیسبوک صحیفهسی)


text:
تورکیه نینگ مطبوعات خلاصه لری
تورکیه نینگ مطبوعات خلاصه لری
تورکیه نینگ مطبوعات خلاصه لری
صباح روزنامهسی: جمهور باشلیغی ایردوغان نتنیاهو نینگ قولیده، فلسطین لیکلرنینگ قانی بارلیگینی قید ایتدی.
جمهور باشلیغی رجب طیب ایردوغان تویتتیر حسابی آرقهلی بیرگن بیاناتیده، (اسرائیل باش وزیری بینیامین) نتنیاهو نینگ قولیده فلسطینلیکلر نینگ قانی بارلیگینی، عیبلرینی ایسه تورکيهگه هجوم قیلیش آرقهلی یشیره آلمهسلیگینی قید ایتدی. جمهور باشلیغی ایردوغان نتنیاهو نینگ، حمایهسیز بیر خلق توپراغینی بیرلشگن ملتلر تشکیلاتی قرارینی اعتبارگه آلمهگن حالده، 60 ییلدن آرتیق بیر وقتدن بیری باسیب آلگن عرقچی بیر دولت نینگ باش وزیری ایکنلیگینی افاده ایتدی.
حریت روزنامهسی: بن علی ییلدیریم امریکا قوشمه ایالتلری نینگ فلسطیندهگی حرکتینی تینچلیککه قرشی اویوشتیریلگن سبوتاژ دییه بهالهدی. باش وزیر بن علی ییلدیریم امریکا قوشمه شتاتلری نینگ تل ابیبدهگی ایلچیخانهسی نینگ بیت المقدسگه کوچیریلیشینی، تینچلیککه قرشی اویوشتیریلگن سبوتاژ ایکنلیگینی ایسلهتگن حالده، بو نینگ قبول قیلینمهی تورگن درجهده ناتوغری ایکنلیگینی قید ایتدی. مذکور قرارنینگ تورکيه اوچون حکمسیز ایکنلیگینی ایسلهتگن بن علی ییلدیریم امریکا ایلچیخانهسی نینگ آچیلیشی، تاریخ صحیفهلریده، مسلمانلر قانی توکیلگن بیر کون صفتیده قالهجگیگه اعتبار قرهتیب، «نامتناسب کوچ ایشلهتیش آرقهلی ترور حرکتی اویوشتیرگن اسرائیل عسکرلری نینگ مذکور ظلم سیاستینی لعنت بیلن قارهلهیمیز» دیدی.
ستار روزنامهسی: سابق تونیس جمهور باشلیغیی، عربلر نینگ بیت المقدس مسألهسیده تورکيهنی اورنک آلیشی کیرهکلیگینی قید ایتدی. تونیس نینگ سابق جمهور باشلیغی مونسیف مرزوکی استانبولده، جمهور باشلیغی رجب طیب ایردوغانگه و تورک خلقیگه بیت المقدس مسألهسیده توتگن یانداشوو و اوزینی حمایه قیلیشلری یوزهسیدن منّتدارچیلیک بیلدیریب، «عرب حکومتلریگه هیچ بولمه گنده یانداشوولرینی توزهتیشلرینی توصیه قیلگن بولر ایدیم. بو بارهده تورکيهنی اورنک آلیشلری ممکن» دیدی.
وطن روزنامهسی: روسیهلیک سیاحلر دَم آلیش اوچون ینه تورکيهنی تنلهدی. روسیه نینگ فدرال توریزم شرکتی (راستوریزم) تامانیدن معلوم قیلینیشیچه، محنتکشلر کونی و غلبه بیرهمی مناسبتی بیلن می آیی نینگ باشیده روسیه تبعه لری دَم آلیش اوچون ینه تورکيهگه کیلگن. مذکور شرکت نینگ تأکیدلشیچه روسیه تبعه لری نینگ 52.3 فایزی، یوقاریده نامی تیلگه آلینگن دَم آلیش کونلری تورکيهگه کیلگن.
خبر تورک روزنامهسی: دنیا بویلب سیاحتگه چیققن کتّهکان کیمه قوش آداسیده.
دنیا بویلب سیاحتگه چیققن و مالته بیراغی هیلپیرهگن «عزامره جاورنیی» دیب ناملنگن کیمه 850 نفر یولاوچیسی بیلن تورکيه نینگ آیدین ولایتی نینگ، قوش آداسی تومنیدهگی «ایگی پورت» دیب ناملنگن بندرگاهگه یانهشدی. یولاوچیلرنینگ بیر قِسمی سیاحلر اتوبوسلری آرقهلی «ایفیس» نامیدهگی قدیمي شهر و «مریم آنه اویی»نی زیارت قیلر ایکن، بیر قِسمی ایسه شهر مرکزیدهگی بازارلرنی ایلنیب، سودا قیلدی.


text:
تورکییه پرئزیدئنتی رجب تایییب اردوغان سلووئنییالی همکاری بوروت پاهور ایله گؤروشوب.
آخار. آز خبر وئریر کی، آنکارادا، پرئزیدئنت ساراییندا باش توتان گؤروشن سونرا لیدئرلر اورتاق مطبوعات کونفرانسی کئچیریبلر.
گوندهمده اولان حادثهلره موناسیبت بیلدیرهن اردوغان حلبدهکی کؤمکسیز اینسانلارا یاردیم ائدیلجیینی دئییب:
«بعضی آوروپا اؤلکهلرینین «بیر نفر ده گلسه، قبول ائتمهیهجهیهم»، دئدیی بیر واختدا بیز بیر دئییل، مین نفر ده گلسه، آلاجاغیق. چونکی بئتون داغینتیلارین ایچیندن او اوشاقلارین چیخاریلماسینی گؤرهنده حقیقتا ایچیم قان آغلاییر. مسئولیت بیزیم اوزریمیزدهدیر، آددیم آتمالیییق.
بو معنادا واخت ایتیرمهدن مسئله نی دوستلارلا موذاکیره ائتدیک. اینسانلاری آزاد ائتمهیه داوام ائدجییک. بو کؤرپهلری، بو اینسانلاری اینشاللاه، تهلوکهسیز یئره داشییا بیلجییک».


text:
قلئیچی مورتوضون قویونو
دوکتور جئری
امنیت شوراسینین ایران علئیهینه اولان تحریملری باشلایاندان، قلئیچی مورتوض ایشینی الدن وئریب یوخسوللوغا-داریشلیغا دوشموشدو. اؤنجهلر، کوچه-بازاردان کاغیذ-کارتوْن ییغماقلا ائوینی بیر تورلو گئچیندیره بیلیردی آنجاق سون آیلاردا اللر چوخالدیقدا گوندهلیک چؤرهک پولونو بئله، چتینلیکله چیخاردا بیلیردی. اومودونو هر یئردن اوزَن مورتوض، بیر گون جاماعات نامازیندان سونرا اؤزونو مچیدین موللاسی حاج آغا نیظاما یاناشدیریب سیزیلدایا-سیزیلدایا آغیر دوروموندان دانیشاراق اوندان یاردیم دیلهدی. حاج آغا الینی مورتوض چیگنینه قویوب آتاجاسینا دئدی:
- اوغلوم! گوناهلارین هامیسی اؤزونده دیر! سن نییه بوشو- بوشونا شهرین کوچه-بازاریندا واختینی سورتوب زیبیل قابیلاری آختاریرسان؟! نییه اؤز کندیمیزده "اقتصاد مقاومتی"-یه باشلامیرسان؟!...
قلئیچی مورتوض حاج آغانین سؤزلرینی کسدی:
- حاج آغا اقتصاد مقاومتی نمنهدیر؟؟
حاج آغا نیظام ساققالینی تومارلاییب سؤزلرینه آیدینلیق وئردی:
- اقتصاد مقاومتی یعنی آزاجیق بیر سرمایه ایله بؤیوک بیر ایشی باشلایاسان!
- نئجه یعنی آغا!.. هئچ باشا دوشمورم؟ بیرآز بونو ایچ ائلهیه بیلرسن؟ آخی منیم ساوادیم کسمیر!!
- باخ! میثال اوچون: سن باشلانیشدا ائلهیه بیلرسن مثلا بیر قویون آلسان...
- آلدیم!
- قویون بئش آلتی آی سونرا بیر بالا دوغوب اولاجاق ایکی!
- اولدو ایکی!
- آلتی آی سونرا سنین قویونونلا بالاسی گئنه هرهسی بیر بالا دوغوب اولاجاقلار دؤرد.
- اولدولار دؤرد!
- ایکینجی ایل سنین دؤرد قویونون اولاجاق سککیز سونرا اون آلتی، سونرا اوتوز ایکی...
- بو حئسابلا اوچ- دؤرد ایچینده یوز قیرخ- یوز اللی باش قویونا صاحاب اولوب بؤیوک بیر چودار اولاجاغام!
موللا گولومسهدی:
- نئجه دئییرسن ائلهدیر!.. گؤردون یوخسوللوغون داشینی آتماق نه قدر راحاتدیر. بونا دئیرلر:اقتصاد مقاومتی!
سئوینجیدن قلئیچی مورتوضون چیچکلری چاتلاماقدا ایدی. حاج آغانین اللینی برکدن سیخیب آیاغا قالخدی آنجاق تئز کور-پئشمان یئره اوتوردو:
- آغا!..آخی منیم بیرجه دنه قویون آلماغا بئله پولوم یوخدور!
حاج آغا گوله-گوله جیبندن بیر تیکه کاغیذ چیخاردیب اوزهرینده نسه یازیقدان سونرا قلئیچی مورتوضا اوزاتدی:
- گئت شیخالاسلام قرض الحسنه مؤسسهسیندن آز بهرهلی بیر وام گؤتور..
قلئیچی مورتوض آغانین الینی اؤپهرک کاغیذی آلیب مچیددن چیخدی.
***
قلئیچی مورتوض قرض الحسنه وامینا قیسیر بیر قویون آلدی. ترس آوا کندینین یوخاری باشیندا شیخ آغانین یاخشی بیر قوچو وار ایدی. بو قوچ هر قویونا آتلانیردی ائکیز بالا دوغوردو. قلئیچی مورتوض بونو ائشیتجک سئویجیندن قاناد چیخارتدی سانکی. بو حئسابلا اوچ- دؤرد ایلین ایچینده اوچ – دؤرد یوز قویونو اولاجاقدی!
قلئیچی مورتوض قویونو ال آراباسینا میندیریب یولا دوشدو. شیخ آغانین ائوینه چاتیب کئف- احوالدان سونرا دئدی:
- آغا!.. سیزین قوچوزون تعریفینی ائشیتدیم. قویونومو گتیردیم خیدمتلرینه!!
شیخ آغا، قلئیچینی ایچرییه بویور ائدهرک دئدی:
- اوغلوم مورتوض! دوستلوغوموز، قوهوملوغوموز قالسین اویاندا، قوچون آتلانماغینا اون مین تومن گرهک وئرهسن ها!!
قلئیچی مورتوض الینی گؤزونون اوستونه باسینجا شیخ آغا سؤزو باشقا یئره چکدی:
- اوغلوم مورتوض! دوغوشدان مشدی خانیم نئیلهییر؟! اونودا گتیرهردین بیر آز بیزیم اوشاقلار ایله دانیشیب حؤوصلهسی آچیلاردی دا!
قلئیچینین رنگی قیزاردی:
- آنام دا سالام یئتیریر... اینشاالله سونرالار موزاحیم اولاریق!
بونلار دانیشدیقلاریندا قوچ ایشینی بیتیرمیشدی. قلئیچی مورتوض تکرار قویونو آربایا میندیریب یولا دوشَنده شیخ آغادان سوروشدو:
- آغا! من هارادان بیلیم قویون بوغاز اولوبدور؟.. اولماییبدیر؟!
- صاباح صوبح کومه گیرنده باخ قویون یاتمیشسا بوغازدیر، یوخ.. آیاق اوسته دورموشسا بوغاز دئییل!
*
ائرتهسی گون، قلئیچی مورتوض تئز یوخودان اویانیب هیجانلا کومه ساری قاچدی. باخدی گؤردو: قویون آیاق اوسته دیر!
- واخ.. توتماییب!- دئیه قلئیچی الینی دیزینه تاپدادی. آروادی خوُیلو خانیم دئدی:
- اولماسا بیر یولدا آپار!
قلئیچی مورتوض یئنه قویونو آرابایا میندیریب یولا دوشدو. شیخ آغا قویونو قوچون یانینا اؤتورمهدن دئدی:
- اوغلوم مورتوض! دوستلوغوموز، قوهوملوغوموز قالسین اویاندا، بوکز قوچون آتلانماغینا گرهک ییرمی مین تومن وئرهسن!!
قلئیچی مورتوض راضی اولدو.
ائرتهسی گون، یئنه قلئیچی مورتوض تئزدن کومه گیردیکده گؤردو: قویون یئنه آیاق اوستهدیر! اؤفکهلهنیب آغاج ایله قویون وورماق ایستهینده آروادی خوُیلو خانیم آرا گئچیب:
- اینشاالله بو کز توتار!- دئیه قلئیچینی قانع ائلهدی تکرار قویونو قوچون یانینا آپارسین.
قلئیچی یئنه قویونو آرابایا میندیریب آپاردی آنجاق بو سفر شیخ آغا،" اوغلوم مورتوض! دوستلوغوموز، قوهوملوغوموز قالسین اویاندا..." دئیه اوتوز مین تومن ایستهدی. چارا یوخ ایدی...
صاباح قلئیچی مورتوض اویاندیقدا اومودسوز- اومودسوز آروادینا دئدی:
- دور، گئت باخ گؤر قویون نه حالدادیر؟.. یاتیب یا آیاق اوستهدیر؟!!
خویلو خانیم گئدیب، باخیب گلدی:
- قویون نه یاتیب نه ده آیاق اوستهدیر؛ آرابایا مینیب سنی گؤزلهییر!!
گؤنده ر بؤلوم لر: حیكایه و گولمهجهلر


text:
قاراداغ دئپرمی، پروفسور هئیت
"آیریلارمی کؤنول جاندان؟ آذربایجان آذربایجان"
بوگونو اونوتماق اولماز، ان آزی بیز بوگونو اونوداسی دئییلیک.
بیرینجی ائپیزوت:
آخی بئلنچی بیر گونده قاراداغ اؤلکه'سینه، اؤلوم مله'یی یئر ترپنمه آراجیلا حوزون، یاس، آیریلیق، یالنیزلیق، یئتیملیک، چوخاسینی سریب گئتدی. آییردی آنانی کؤرپه بالادان، آروادی اریندن، سئوگیلی آداخلی'لاری بیری بیریندن. نئجه ده کوبوتجاسینا، رحمسیزجه'سینه بوایشی گؤردو. آنجاق کؤنلوموز فله'یین وئردییی بلاسینا گؤره یارالانسادا پارچالانمادی.
بیلیرسینیز هاچان پارچالاندی؟ اونودولموش اولدوغوموزو ساندیعیمیز چاغدا، تاوانلارین تورپاغی آلتیندا یالنیزجاسینا جان وئردییمیز آن. اؤزوموزو گؤزل دونون چیرکین یاماغی ساندیغیمیز و دویدوغوموز آن. مه'لر قالمیش قیزجیغازلاریمیزی گؤز یاشلاری قورتولوب کیمسه هارایلارینا های وئرمه'دییی آن.
آنجاق بیز یئنه باش قالدیردیق. آخی ائل گوجو سئل گوجو دئمیشلر. بیز کیمسه'نی گؤزله'مه'دن، اوره'ییمیز اونلاردان سینسادا بیله، اؤزوموز یالنیزجاسینا تام گوجوموزله قاراداغیمیزین هارایینا گئتدیک. یئرده قالمیش کول'لریمیزدن یئنه حایات نغمه'سی گلدی. بیرلیک سسی. قول قولا وئردیک. وطنداشلاریمیزا ساریلدیق. یارالارینا توخدارلیق وئردیک. داها اوجادان باغیردیق: بیز سیزی اونوتمامیشیق.
اونلار سیزی اونودسالار دا. خنده بازار یولا سالسالاردا. سایماسالاردا.
گئرچکده ده بیز سایماسایدیق قاراداغ چؤکردی. قاراداغ داغیلاری. قاراداغلی محو اولاردی. آنجاق قاراداغلی دا گؤردو، سون دایاناجاغیدی ائله همین اورمولو، تبریزلی، زنگانلی، ماراغالی، سولدوزلو، ماکی'لی، ساوه'لی و... وطنداشی.
قیش گلدی، سویوغلوغون چولغالادی، سون گوجونو ووروب لابید قالیب اوزو قارا گئتدی؛ چونکو قاراداغلینین اوره'یی قیزمیشدی داها. اومود بولاغی جوشموشدو. سن، من، او وارکن قاراداغلی اؤزونو یالنیز دویماییردی. بوردان آلدیغی درس'لری ده اونوتماق ایسته'میردی.
******************************************
ایکینجی ائپیزوت:
بئلچی بیر گونده وارلیق درگیسی'نین سوروملو مودورو، ایران تورک'لرینین معنوی آتاسی، دیل اؤیرتمن'لری، تاریخ اوزمانلاری، بیلیم و فلسفه بیلگینی، بوتون حسرتلر و اؤزلملریله، خسته'لیک قارشیسیندا حیاتدان گؤزون یومدو. قوجالیقدان چلیک واسیطه'سیله آیاقدا زورلا دورا بیلن کیمسه، ایللر اؤنجه وئردییی سؤزدن دؤنمک ایسته'مه دیر. یورولمادی. قلمی ایله قارشیسیندا نهنگ هوندورلویونده اولان فاشیزم و نئو فاشیزمله گوجونون یئتدییی قدر ووروشدو. گوجو گوجلرینه یئتمه'سه ده آنجاق یئنه باشدان باشلادی. سوسوز و آج قالان گونو اولدو، آنجاق اومودسوزلشن گونو اولمادی. آچیلان سحری سانکی آچیق آیدین گؤروردو.
نیسگیللی اؤلومونه باخمایاراق اؤلوموندن قورخانلار دا آز دئییل دیر. قبیر داشی'سینین سیمگه'لنمه'سیندن قورخانار تبریزده، اؤزو وصیت ائله'دییی یئرده گؤمولمه'سینه ایزین وئرمه'دیلر. داها توتوملار آچیق آیدین اورتایا قویولدو. بیلمه'یه'نلر بیله اؤز آرالاریندا "آخ نییه؟" سوروسونا جاواب آختارسالاردا چوخ دوزگون و ایقنا ائدیجی یانیتلار الده ائده بیلمه'دیلر. یئنه اوزو قارالیق کؤموره قالدی. یئنه اینسانلارین ایچلریندن وولکانلار باش قالدیردی. داها کیم کیمه دیر دورومونا جاواب تاپدیلار. یئنه اؤزلرینین چیرکین یاماق اولدوقلاری گؤزلرینین اؤنونده جانلاندی. هله ده بو آتش سؤنمه'ییب؛ کولون آلتیندا بیلیمله، دوشونجه'یله، داها شوعارلا یوخ عمل'له کؤزه'رنلر وار. بیر گون بو کؤزه'رنلر دوشمانین باغرینا هوندور اودلار سپه'جک لر. داها اونلارا یوخ دئیه'جک'لر. کؤله'لییه سون قویاجاقلار. کسین او گون گلیب چاتاجاق. آنجاق زامان لازیم. تلسمک چؤزوم دئییل بیلیم چایلاریندان دولغونلوقلا دؤزوم گرکیر.
(ح. م)
-
- ۹۴/۰۵/۲۲


text:
قویون دویونجا باخیم گر چه تازیانه سی وار
دییللر سئوگیلیمین نازه چوخ علاقه سی وار
گوزل گوزللیقینا ناز ائدر بهانه سی وار
نگاریمین غمی مندندی من نگاریمیله
نگاریلن اولانین عومرو جاودانه سی وار
یارالی قوش کیمی قلبیمده آشیانه سالیب
یالاندی شایع اولوب آیری یئرده لانه سی وار
ائله کی صوبح آچیلیر غم گئدیر گزیر دولانیر
غروب اولاندا گلیر دیلده آشیانه سی وار
ییغیشمایین منیم ای آشنالریم باشیما
خطرلیدیر اوره گیم اوت توتوب زبانه سی وار
توکوب عذارینه زولفون گئدیر ووقاریلن
قویون دویونجا باخیم گرچه تازیانه سی وار
دایاندیریب صفه عاشیق لرین آلیر جانین
اونا هراس یوخ اولدورسه پشتوانه سی وار
اوغورلاییب دی کونلومدن دین و ایمانی
نه یئرده بیر اثر انگشت و نه نشانه سی وار
بو مجلیس ایچره دئیین جعفری ده یاد اولسون
اودا دیل اهلیدی چوخ شعرله ترانه سی وار
اوستاد هوشنگ جعفری
Filed under: استاد هوشنگ جعفری,تورکی شعرلر Türkcə şeirlər | Tagged: هوشنگ جعفری,گوزل شعرلر,آذربایجان شعرلری,استاد هوشنگ جعفری,استاد جعفری,تورکی شعر,تورکجه شعرلر,شعرلر |


text:
اینفارکت اوریی قیدالاندیران دامارلارین آنی تیخانماسی نتیجهسینده یارانان و اؤلومله نتیجهلنهن جدی بیر تهلوکهدیر.
بس بو پروبلم اؤزونو هانسی علامتلرله گؤستریر؟ هانسی حاللار اینفارکت ریسکینی آرتیریر؟
آخار. آذ "عائلهم. آذ"آ ایستینادلا تورکییهلی کاردیولوق رفیک ائردیمین بونونلا باغلی فیکیرلرینی تقدیم ائدیر:
سویوق و کولکلی هاوادا ریسک آرتیر
حکیم بیلدیریر کی، اینفارکت کیشیلرده اساساً ۴۵ یاشدان، قادینلاردا ایسه ۵۵ یاشدان سونرا راست گلینیر: «کیشیلر قادینلارا نیسبتا داها چوخ ریسک آلتیندادیر. بونونلا یاناشی دیابت، سیگارت، یوکسک تضییق، یوکسک کولئسترول، حرکتسیز حیات طرزی، ایسترس و غیری-ساغلام قیدالانما نتیجهسینده یارانان کؤکلوک اینفارکتا سبب اولان عامللر آراسیندا گؤستریلیر».
کاردیولوگون سؤزلرینه گؤره، هاوالارین سویوماسینین اوریه منفی تأثیرلری وار. بئله کی، سویوق و کولکلی هاوا اورک دامارلاری اوزرینده بوزوشدوروجو تأثیر یاراداراق، تضییقی یوکسلدیب اورک سرعتینی آرتیریر. بو ایسه حساس شخصلرده اورکتوتمایا سبب اولور. بونا گؤره خصوصیله اورک خستهلرینین سویوق هاوالاردا حیات طرزلرینه دقت ائتمهلرینین بؤیوک اهمیتی وار.
سینه آغریسینا دقت
رفیک ائردیم اینفارکتین ان اؤنملی و چوخ راستلانان علامتینین سینه آغریسی اولدوغونو قئید ائدیب: «آغری عادتا سینهنین اورتا حیصهسینده، آغیرلیق و باسقییا بنزر شدتلی بیر آغری شکلینده اؤزونو گؤستریر. عادتهن ۲۰ دقیقهدن اوزون سورور و گئدیب-گلن بیر آغری اولاراق هیسس ائدیله بیلیر. بو آغری قوللارا، بئله، بویونا، چنهیه و مده اوزرینه دوغرو یاییلیر. همچینین سینه آغریسی ایله برابر نفس دارلیغی، حالسیزلیق و بایغینلیق هیسسی یارانا بیلیر. شدتلی سینه آغریسی ایله بیرلیکده سویوق ترلهمه، بولانتی و قوسما کیمی شیکایتلرین اولماسی موطلق جدییه آلینمالیدیر. بو وضعیتده تجیلی اولاراق خستخانایا گئتمک لازیمدیر».
ایلک ۲ ساعت چوخ اهمیتلیدیر
حکیم دئییر کی، اینفارکتدان اؤلوملر عادتا خستهنین هکیمه گئج مراجعت ائتمهسیندن باش وئریر: «اورک آغریسی کئچیرن خستهلرین تخمیناً یوزده ۳۰-او خستخانایا چاتمادان حیاتینی ایتیریر. بونا گؤره خصوصیله ریسک آلتینداکی شخصلر بو علامتلر باشلادیقدان سونرا واخت ایتیرمهدن ان یاخین خستخانایا مراجعت ائتملیدیرلر. بو، حیاتی اؤنم داشیییر. اگر تیببی موداخیله سینه آغریسی باشلاندیغی ایلک ۲ ساعت عرضینده دوغرو شکیلده ائدیلرسه، اورکده یارانان زده داها آز اولار. ۶-۱۲ ساعتدان سونرا معالیجه ائدیلهن خستهلرده ایسه اورک توخوماسینداکی زده داها بؤیوک اولور و بونون نتیجهسینده اورک چاتیشمازلیغی یارانا بیلیر. حتی خستهنین حیاتینی ایتیرمهسینه سبب اولور».


text:
قیسا قارشیلاشما(1945) Brief Encounter
قیسا قارشیلاشما (برخورد کوتاه) ( 1945) Brief Encounter
یؤنتمن: دئیوید لین
بیر قادینین قیسا اولموش اولسا دا عاشیقانه ایلیشگیسینین ریوایتی؛ لورانین (سیلیا جانسون) اؤز آغزیندان. قادین دا ائولی دیر اونونلا قیسا قارشیلاشدیغی دوقتور دا. بیر بالاجا چینقیلین لورانین گؤزونه آتیلماسیندان سونرا ألئک اونو چیخاردیر و ...
فیلم لورانین ریوایتی ایله گئچمیشده اوز وئرمیش اولایلاری ایزلهییجینین گؤزو اؤنونده جانلاندیریر، بئلهجه هر کس اؤزونو او دویغودا یاشامیش کیمی حیس ائدیری.
قیسا قارشیلاشما آدلی فیلم، عئشق و عاشیقانه ایلیشگییه اؤزل یؤندن یاناشیر. بیر دویغو دولوسو قادینین رومانتیک و البته عادی یاشامینی، قیسا قارشیلاشما آراجیلا دئوریلمهسینی گؤزلجهسینه یؤنتن دئیوید لین گؤزل سئناریونو آز سایلی و اؤزل یئرلرده باغلادیغی کادرلارلا (قاطار دوراغی، بار و...)، سئچدییی موسیقی ایله (روس موسیقیچیسی، سئرگئی راخمانینوف ون شاه اثرلریندن بیریسینین واسیطهسی ایله) و البته اویونچولارین گؤز قاماشدیریجی اویونلارینین گوجویله بیر قالارغی فیلمی ایزلهییجیلرینه سونوب دور.
بلکی بو فیلمی ایزلهمهدییمدن اؤنجه کیلاسیک فیلملرده "کازابلانکا"نی بو ژانردا أن اوستون فیلم ساناردیم آنجاق بونو ایزلهدییمدن سونرا گؤروشوم دهییشیب، بیر قالارغی فیلمی ایزلهدییمدن دولایی موتلو اولدوم.
(مریم رایانین یازیسیندان ایلهام آلاراق یازدیم)
تیر آیینین بئشی 1394؛ ح. م
-
- ۹۴/۰۴/۰۵


text:
چولاق اسماعیل مقصود تقیزاده هریس(نیسگیل) ساغ الینی تاختا قاپینین کؤهنه چرچیوهسینه دایاق وئریب دورموشدو. یاش دامجیلاری قیریشیق یاناغیندان آشاغی سوزوردو. هردن ده دوداغینی دیشلهیهرک ایستهییردی آغلاماسینین قاباغینی آلسین، آنجاق ائلهیه بیلمیردی. پاییز گونشینین سون شوعالاری پالچیق داملارینا دؤشنمیشدی… عؤمرونون میوهسی بیر تک ائولادی «ائلناز» ایندی ایسه بخت ائوینه یوللانیردی. چولاق اسماعیل نه قدر اؤزونو اودا- کؤزه ووراندان سونرا دا ائلهیه ...Read More »
منیمله اوچ / ک. پوراکبر
منیمله اوچ ک. پوراکبر هئچ بیلمیرم ایلینهانسی فصلیدیر، هَله هیچ بیلمیرم فصلینهانسی آییدی، اوستهلیکهانسی گونینده و ساعاتیندا، نه اولوب اولمادیغیندان دا خبرسیزم! بیلیب بیلمهدییمدن شبههلیسینیزمی؟ حاقسیزنندی، من دهسیزین یئرینیزه اولسایدیم اینانمازدیم. ندن ایناناسینیز؟ نه یه ایناناسینیز؟ اینام اولمادیغی یئرده اینانماقدا چتیندی! اینام اولماغا ایناندیرجی اورتام لازیم، ایناندیریجی اورتاما اینسانلار…ایناملا برپا اولان قایدا قانونلار گرکیر، اما اگر دئسم بونلارینهامیسین داورانیشیمیز، نه ...Read More »
ایکینجیسیز/ کمال عبدالله۱
ایکینجیسیز کمال عبدالله۱ – سن منی داها سئومیرسن. . . – ائله دئییل. -سامیرین یوخوسو قاچماغا باشلادی. – یوخ. ائلهدی. من بیلیرم. سئومیرسن. -جمیلهنین آغزیندان کسیک-کسیک چیخان سس پارچالارینی حزین بیر اینیلتی بیر-بیرینه گوجله یاپیشدیردی. یاتاقدا قورجوخا-قورجوخا قالمیشدیلار. نفسلری آز قالا بیر-بیرینه قاریشیردی. سامیر باشا دوشدو کی، صحبت بو دفعه ده اوزاناجاق. آمما نسه ده اولسا دئمهلییدی: – من. . ...Read More »
ایلدیریم یوخسا کؤلگه؟/ روحانگیز پورناصح
ایلدیریم یوخسا کؤلگه؟ روحانگیز پورناصح کئچن ایلدن باشلاندی. اولده گؤزومون اؤنونده کیچیک میلچکلر اوچوردو سانکی. هؤرومجک تورو اولوردو گؤزلریمین اؤنونده هر زامان. آمما او گئجه ایشیغی سؤندوروب یاتاغا گیرنده، سول گؤزومون بوجاغیندا بیر ایشیلتی گؤردوم. قورخودان دایاندیم. بیر آددیم دا بئله آتا بیلمهدیم. بلکه ده نظریمه گلمیش دئیه، گؤزلریمییوموب آچدیم. یئنه سول گؤزومون بوجاغیندا چاخدی. قیغیلجیمایدی یوخسا ایلدیریم؟ یاتا بیلمهدیم. ...Read More »
آجی طالعین سونو / رحیم خیاوی
آجی طالعین سونو رحیم خیاوی آخشام ساعات دوققوزدا یورولوب الدن دوشموشو، ائوه چاتیردی. «موراد» اؤلن گوندن ائوین بوتون ایشلرینه ده اؤزو یئتیشردی. سیجیللیده آدی «خانیم»ایدی، آنجاق هئچ اؤزوده ندنسههامینین اونا «خانیمآغا» دئدیگینی بیلمیردی. حیاتین دؤزولمز شراییطی بئلین اگمیشدی. بیر او قدهرده یاشی اؤتمهمیشدی، آمما زمانه جانینا یامانجا سیریق چکمیشدی. آلنینین قیریشیقلاری، اللرینین کوبودلوغو ایللر بویو آغیر ایشلره قول قویدوغونو گؤستریردی. ...Read More »
پروانهها را نترسانید/ ترجمه: تهمینه زاردشت
پروانهها را نترسانید ترجمه: تهمینه زاردشت کپنکلری قوْرخوتمایین / رقیه کبیری ……. هنرمندان در داستانها، نقاشیها، نمایشنامهها یا رمانهایی که بعد حوادث مهم خلق میشوند، با شکستن سکوت میخواهند فریاد بزنند، یا اگر خیلی حساسیم کار هنری بیانیهی سیاسی نباشد، حس خودشان را به آن حادثهی مهم بیان کنند. انگار اضطراری در میان است، احساس اینکه فرصت از دست میرود ...Read More »
کپنکلری قوْرخوتمایین / رقیه کبیری
کپنکلری قوْرخوتمایین رقیه کبیری اؤلوسونو آستاجا یئردن گؤتوروب، چؤرک سبدینه قوْیدوم، ائوه گتیریم. ساغ- سوْلوم، آشاغی- یوخاری ضد- شورش پوْلیسی ایله دوْلو اولسایدی بئله، اؤلوسونو یئرده بوراخاسی دئییلدیم. اؤزوندن علاوه اینجه قانادلارینین رنگلرینه گؤره اونون اؤلوسوندن واز کئچه بیلمزدیم. هانسی روزگار اونو گتیریب بورا آتمیشدی، بللی دئییلدی. پیادا یولوندا، کوْرلار اوچون دوزولموش ساری موزاییک دؤشهمهنین اوستونده بؤیرو اوسته دوشموشدو. بونا ...Read More »
قیزداشلار / روحانگیز پورناصح
قیزداشلار روحانگیز پورناصح -«قیزاوجاغین کوردو یازیق! سن نه باشا دوشرسن»- دئیه، گؤزلرینی اونون اوزوندن دؤندردی. ائله بیلیر قیزی اولمایان قیزلیغینی ایتیرر، یادا آتار ائشییه. اؤزومده قیزایدیم دا؛ قیز اولان یئرده… قیز اولان یئرده بیر قاراداش اولایدین! یئنه سسینی آتمیشدی باشینا. اونون سسینی ائشیدندن نئچه گون سونرایادک داشلاردان قورخاردی. هر دؤنه ائشییه چیخیب، قارا داش گؤرنده، «- ای وای، پری اولمایا!»دئیه، ...Read More »
روشوت / ع. یالچین
روشوت ع. یالچین یاغیش گؤز آچماغا امان وئرمیردی. قاپینی آچار_آچماز اؤزومو تپدیم چؤرهکخانایا. زولاق-زولاق یاغمور دنهلری سیر -صیفاتیمدان اوزو آشاغی دیغیرلانیردی. اوستو باشیم جوم-جولوق سوایدی. ایکی نفر نؤبهده آیدی. – قارداش سیزدن ساوایی کیمسه نؤبهده وارمی؟- دئیه سوردوم. – یوخ – امما خمیرین ده آخیریدیر چاتا چاتمایا!- شاطیر سسلندی. اوست- باشیمیسهمانلاییب یئمکدن اومید یاخشی دئییب، گؤزلهدیم. گؤیون گورولتوسی شیمشکین شاققیلتیسی ...Read More »
قولاغیمی هاردا گیزلهدیم؟/ رقیه کبیری
قولاغیمیهاردا گیزلهدیم؟ رقیه کبیری «قیزیم گؤزله بیردن ونگوک زاد یادیوا دوشمهسینهاااا». منسه قهوهای پاستل رنگینی میزین اوستونه قویوب، سارینی گؤتورورم. بو اونایکینجی گونهباخاندی بویون رسم ائلیرم. «یانی قولاغیمیکسیم؟» «استغفرالـله!» اؤز- اؤزومه دئییرم: «ونگوکهارا، استغفرالـلههارا؟! سن نه بیلیسن گونهباخان یانی نمنه! سن نه بیلیسن قولاق ندی؟! سن آنجاق قولاغین آناتومیسیندن بیر چکیشی تانیییرسان، بیر سیندانی، بیر ده لابیرئنتیندن آسیلمیش پردهنی. سن ...Read More »


text:
آجیلی- شیرینلی حیات رحیم کاویان آجیلی- شیرینلی خوش اولور حیات، بیبر ده مزهلی، بال دا مزهلی. قارا خال دوشنده آغ یاناق اوسته یاناق دا مزهلی، خال دا مزهلی. سئوینمه عؤمرونو دردسیز یاشادین، دردسیزلیک اینسانا یامان درد اولور. ان بؤیوک هنرلر، گؤزل شعیرلر کدردن دوغولور، دردن دوغولور. طبیعت هردن بیر دهییشیر دونون، پاییزی دا گؤزل، یازی دا گؤزل. گاه کوسوب باریشان ...Read More »
گولوشون آلما! / رحیم کاویان
گولوشون آلما! رحیم کاویان سنین گولوشونله باشلانیر حیات هرزادی آل مندن، گولوشون آلما! سن گولنده گولور بوتون کاینات هرزادی آل مندن، گولوشون آلما! گول دونیالار گولسون اوزومه منیم، گول قوی گوزللنسین شعریم، غزلیم! یازیب یاراتماغا من هوسلنیم، هرزادی آل مندن گولوشون آلما! سنین گولوشوندور منی یاشادان، داها نه ایستیرم من بو دونیادان؟! باشینا دولاننام، آلارام قادان، هرزادی آل مندن گولوشونآلما! ...Read More »
داریخما / رحیم کاویان
داریخما رحیم کاویان عاشیق اماندى سازین چال، منى داریخما باسیر! سوکوت ایچیندههاراى سال، منى داریخما باسیر! تلسمه گئتمهیه یوللار بوراندى، قاردى هله یانیمدا بیرگئجه ده قال، منى داریخما باسیر! خزان گلیب اوتوروب باغچادا خزللریله اولور اویاندادا چاققال، منى داریخما باسیر! ندندى بوردا چیچکلر آچیلمامیش سارالیر، اغاجدا میوه قالیر کال؟ منى داریخما باسیر! باهارگلیبدى اورهکلر اچیلماییر نییه بس؟ گؤتور سماوره اود ...Read More »
آتیب گئدیریک / رحیم کاویان شبستری
آتیب گئدیریک رحیم کاویان شبستری باهارلا باشلانیریق، قیش گلیر بیتیب گئدیریک، سامان کیمیدوشوروک سئللره ایتیب گئدیریک. فلک بیزی قووالیر، بیزده دورمادان قاچیریق، بیر آزجا دینجهلیریک، یوکلری چاتیب گئدیریک. نسیم کیمیاسیریک، چای- بولاق کیمیآخیریق، گونش کیمیچیخیریق، آی کیمیباتیب گئدیریک. قوجالداراق بیزی دونیا اؤزو جاوان قالیری، مین آرزی- حسرتیله وارلیغی آتیب گئدیریک. بو قارقیمیش فلک ایله آلیش- وئریش ائدیریک، دهیرلی عؤمرو دهیر- ...Read More »
سئوگیلیم / رحیم کاویان
سئوگیلیم رحیم کاویان گلدى بیزه یاز قوناق، ایندى گلر سئوگیلیم. رقصه گلیب گول بوداغ، ایندى گلر سئوگیلیم. چیخما گونش، آخما چاى! یاغما یاغیش سالماهاى! یوللار اولون گوز قولاق ایندى گلر سئوگیلیم. بیر دهلى شیمشک شاخیر، سرو اونا حئیران باخیر، گؤر نه دورولدو بولاق ایندى گلر سئوگیلیم. دالغالانیبدیر دنیز، یوللار اولوب تر- تمیز؛ گول گتیرین بیر قوجاق ایندى گلر سئوگیلیم. سئوگیلى ...Read More »
لاله / رحيم کاويان
لاله رحيم کاويان داغلاردا بيتن آي ياناغي قيرميزي لاله ياز موشتولوغو، ياز قوناغي، ياز قيزي لاله هانسي اوٍرهيين نيسگيليسن، حسرتيسن سن هانسي اوٍرهيين واردير اوٍزوٍنده ايزي لاله شئح مونجوغو ائيله اوتوروب گوٍل ياناغيندا بير شوخ گؤزهلين ترلهدي گويا اوٍزوٍ لاله گؤر نه سنه حيرتله باخير سوسن و سوٍنبوٍل حيرتده قويوب گوٍل ياناغين نرگيزي لاله سنلن بزهنير گوٍلش ايچينده بو چيچکلر ...Read More »
چیندن گتیرک/ رحیم کاویان
چیندن گتیرک رحیم کاویان گئدیریک مال- داوارا یونجانی چیندن گتیرک تویوغو، اؤردهیی، هشترخانی چیندن گتیرک چای دادی وئرمیر آغیزدا بو وطن چایلاریمیز چایی کشمیردن آلاق، چایدانی چیندن گتیرک دوزدو کی دولما بیزیم سوفرامیزین زینتیدیر دیمز هئچ زحمتینه، دولمانی چیندن گتیرک کیمده وار حوصله قیش فصلینه الجک توخوسون جورابی، الجکی، شال گردانی چیندن گتیرک قورودو باغلاریمیز میوهیه قالدیق حسرت هولونو، شافتالینی، ...Read More »


text:
گیزلی دیل سیدمرتضی حسینی هر دیل بؤیوک بیر دونیادیر. یئر اوزونده اولان دیللر، اؤزلیکله گئنیش بیر جغرافیادا یایغین اولاراق تاریخین اوزون اوزاق یوللاری و دَرین دَرین گوشهلریندن آخیشیب گَلَیب، نئچه نئچه لهجهده دانیشیلان دیللرین دونیاسی داها گئنیش و رنگارنگدیر. هر دیلین تاریخ اوزره دَییشیکلیکلر و جغرافیا اوزره اولان فرقلیلیگی اَن باشدا لهجه و آغیز بؤلومو ایله بؤلونور، آما دوزونه باخساق ...Read More »
“وطن” دوشونجهسی ساهرین شعرینده/ سید مرتضی حسینی
“وطن” دوشونجهسی ساهرین شعرینده سید مرتضی حسینی حبیب ساهر(1364-1282 هـ.ش)دن سؤز آچارکن چوخداندا چوخ سؤز وار یازماغا و چوخ کشف اولونمالی حقلر و حقیقتلر وار بو شرق یئنی شعرینین تمل داشلارین قویانلاردان بیری اولان آیدین و شاعر حقینده. منجه ساهرین بارهسینده بیز سوچلو و متهمیک یعنی اونون حقینده بیز بؤیوک ظلم ائتمیشیک و ائتمکدهییک؛ چون کی اونون حیاتی، اثرلری و ...Read More »
تلنگری بر کاخ کاغذی-نقدی بر برداشت و تحلیل تاریخی سید جواد طباطبائی/ سیدمرتضی حسینی
تلنگری بر کاخ کاغذی- نقدی بر برداشت و تحلیل تاریخی سید جواد طباطبائی سیدمرتضی حسینی تابستان سال 1385 جلسهای در سالن کتابخانهی سهروردی زنجان برگزار شد با عنوان نقد کتاب «دیباچهای بر نظریهی انحطاط سیاسی در ایران»، اثر سید جواد طباطبایی. خانمیکه ظاهراً تحصیل کردهی تاریخ بود، با کر و فر روشنفکرانه به بازگویی پارههایی از کتاب پرداخت بدون اینکه حتی ...Read More »
شهرلرین کیملیگی، اؤلولر و دیریلر/ سید مرتضی حسینی
شهرلرین کیملیگی، اؤلولر و دیریلر سید مرتضی حسینی شهرین ان بسیط و ساده تعریفی؛ «ساییسی یوزدن باشلایاراق نئچه میلیونا واران انسان توپلانماسیندان یارانان بیر توپلولوق» دور. کندله شهرین اؤزل فرقی اقتصاد سیستئمینده دیر. شهر دئییلن توپلومون اقتصاد قایناغی صنعتله تجارت، آما کندین اقتصاد قایناغی اکینچیلیکله حئیوان بسلهمک دیر. کندله شهر آراسیندا داها بیر اؤنملی فرق تانینماماق دیر؛ یعنی بیر انسان ...Read More »


text:
هئچ ائولنمهميش اولان و يالنيز بير کئز نيشانلانان بئلل، نيشانليسيني چاناق قالا ساواشلاري زاماني الدن وئردي. يالنيزليک و ساغليغينيندا بوزولماسي سببييله بوناليما گيرن بئلل، 12 اييول 1926-جي ايلده يوکسک دوزدا اويخو حببي آلاراق اينتيحار ائتدي و جئنازئسي باغداتدا دفن اولوندو.گئريده اؤزئلليکله تاريخي اثرلئري و گزيلريني آنلادان7000 فوتوشهکیل و 9 کيتاب بيراخميشدير.
۱۳۹۱ آذر ۲۰, دوشنبه
ماوی گوز جاسوس-گئرترود بئل
یاخین تاریخین ان گیزملی و ان بویوک اونودولموش شخصیتلریندن عربیستان لاورهنسینین آغیل معلیمهسی و عثمانلینین هزیمته اوغراماسینین معماری ائلهجهده عراق،اردن و کویت این یاریدیجیسی ماوی گوزلو جاسوس گئرت رود بئل دیر. من بئلی بیر خالچا ماغازاسیندا تورکییهنین کاپادوکیا بولگهسینده چالیشدیغیم زامان تصادوف اثری بیر گازئتهدن تانیدیم.بئلین بلکه اونودولماسینین ان بویوک سببی حسن ال بکرین عراقدا قانلی داربهسی و هاشیمی خاندانینین قانلی قدرتدن ائندیریلمه سی دیر و تاریخدن سونار عراق دا حاکملر عراقین اصلی قوروجوسونون آدین هئچ بیر یئرده آپارمادیلار.
گئرترود بئل ین حایاتی
گئرترود مارگارئت بئلل (۱۴ یاول ۱۸۶۸ – ۱۲ ایول ۱۹۲۶) اینگیلتئرئنین دورهام جوونتی شهرینده آیریجالیکلی بیر عائیله نین اوشاغی اولاراق دونیایا گلن اونلو اینگیلیز قادین سیاح و جاسوس
بئلین آتاسی اونلو بیر آعائله دن گلن توماس هوگ بئل دی. گئرترود بئل، هنوز ۳ یاشیندایکن آناسی وفات ائتتی. بونون اوزه رینه آتاسی توماس بیر نئچه ایل سونرا سئچیلمیش بیر عائله دن گلن و اویون یازاری فلورئنس اولیف ایله ائولندی. ایلک و اورتا اؤیره نیمینی لوندراداکی چئشیتلی اوکوللاردا تاماملایان بئل، تاریه اوخوماق اوچون آکسفورد اونیوئرسیته سینه گئتمه یه قرار وئردی. بورادا باشاریلی بیر ائییتیم دؤورو گئچیره رک اوکولدان بیرینجیلیکله مه زون اولمایی باشاران ایلک قادین اولدو.
اوخولدان مه زون اولدوکدان سونرا سیاحت ائتمیه قارار وئرن بئل، آوروپا و داها سونرا دا اورتادوغویا چوخ واخت سیاحت لرده بولوندو. ایلرلین ایللررده داغجیلیک و دونیا تورلارییلادا ایلگیلنمهیه باشلایان بئل، ۱۸۹۷ – ۱۸۹۸ و ۱۹۰۲ – ۱۹۰۳ اولماقلا ایکی دفعه دونیا تورونا چیخدی.۱۸۹۹ جی ایلده کودوسه ائتدیگی زیارتدن سونرا عربلر قارشی بؤیوک بیر سئوگی و ایلگی دویمایا باشلادی.عرب چؤللرینده سیاحتلر یاپدی و باتیلیلارا چؤل حایاتینی آنلادان یازیلار یازدی. عربلر اونا “چؤلون قیزی” و “عراقین تاجسیز ملکهسی” آدلارین وئردیلر.
بئل، ۱۹۰۷ین مارتیندا یولداشی آرخئولوگ ویلیام رامسی ایله بیرلیکده آنادولویا گئتدی و بیر مدت سونرا اینگیلتریه دؤندو.داها سونرا یانوار ۱۹۰۹دا مئزوپوتامیایا بیر گزی دوزه نلین بئل، بو سیرادا گئچ هیتیت دؤنه مینه عایید اولان قارگامیش ” دا موهوم کشف و اینجه لملهده ائدیب و بو بؤلگده قیستا سورهلی قازینتیلار یاپدی.سونرا عراق داکی اونلو آنتیک شهر اولان بابیله گئتدی.
سونراکی ایلرده اورتا دوغو اینگیلترنین چیخارلاری اوچون چئشیتلی فعالیتلرده بولونمایا باشلایان بئل، اورتا دوغودا اینگیلیزلرین ایندی اؤد آکتیف اولدوقلاری اورتا شرق پولیتیکاسینین قوروجوسو و پلانلاییجیلاریندان یبیریدیر. ایکیچایاراسی بؤلگه سیندکی عرب قبیلهلری تورکلره قارشی قیشقیرتان فعالیتلرده بولونموشدور.آیریجا ۱۹۱۹ ایلیندکی پاریس کونفئرانسینا نماینده اولاراق قاتیلدی و اعراق دوولتینین سینیرلارینین بئلیرلنمه سی اوچون چالیشمیشدیر.
بئلل ایران دا
۱۸۹۳ ده گئرترود مامور اولدو بویوک ائلچی دانیشمانی اولاراق تهرانا گئتسین.همین سنه فارسجا نی اویرنیب شیراز اصفهان و کیرمانا یولجولوق یاپدی.او گوزلجه فارسجا نی اویرنیب و ۲ کیتاب بیری حافیظین شئعرلرینه بیر ترجمه و دیگری (PersianPictures) آدیندا بی کیتاب حازیرلادی.
بئل و کوردلر
کوردلر بئلی اوزلرینین ان بویوک دوشمانی حساب ائللیرلر.کوردلره گوره بئلل اونلارا موستقیل بیر اولکه وئرمهیه مانع اولوب چونکو اونلارا اعتیمادی یوخویموش.بئل کوردلرده بیر چوخ فوتو شکیل چکیب و ایضاح ائدیر کوردلر فوتو شکیله چوخ ماراقلیدیلار و اونلارین بو مراغی بئلله گوزل بیر مجموعه یاراتمادا یاردیمجی اولموشدور
بئللين اولومو
هئچ ائولنمهميش اولان و يالنيز بير کئز نيشانلانان بئلل، نيشانليسيني چاناق قالا ساواشلاري زاماني الدن وئردي. يالنيزليک و ساغليغينيندا بوزولماسي سببييله بوناليما گيرن بئلل، 12 اييول 1926-جي ايلده يوکسک دوزدا اويخو حببي آلاراق اينتيحار ائتدي و جئنازئسي باغداتدا دفن اولوندو.گئريده اؤزئلليکله تاريخي اثرلئري و گزيلريني آنلادان7000 فوتوشهکیل و 9 کيتاب بيراخميشدير.
هئچ ائولنمهميش اولان و يالنيز بير کئز نيشانلانان بئلل، نيشانليسيني چاناق قالا ساواشلاري زاماني الدن وئردي. يالنيزليک و ساغليغينيندا بوزولماسي سببييله بوناليما گيرن بئلل، 12 اييول 1926-جي ايلده يوکسک دوزدا اويخو حببي آلاراق اينتيحار ائتدي و جئنازئسي باغداتدا دفن اولوندو.گئريده اؤزئلليکله تاريخي اثرلئري و گزيلريني آنلادان7000 فوتوشهکیل و 9 کيتاب بيراخميشدير.


text:
اویان نیوز:
اوزایدا گزن،اوزای گمیلری(سفینه فضایی)، یئر کورهسیندن شکیل چکهرک، بو کورهنین باشقا اوزونو گؤستهرمک ایستهییرلر،یئر کورهسینده اوز وئرمیش یانارداغلارین پؤسگورمهسی(فوران) ،قورخونج قاسیرغالار و…اوزایچیلارین چکدیگی شکیللردن اؤرنکلردی (مثال).دئمهلیدیر،هر ایل باشی، ۲۰۱۳ ایلینده اوز وئرمیش اولایلارین سیرالاماسی، یامان مود اولوب بواوزدن، ناسا،،۲۰۱۳ ایلینده اوزایدان(فضا) چکیلمیش یئرکورهنین شکیللرین ان اوستونلرینی یایینلاییب. بو شکیللر(عکس)، اوزای گمیلریندن ویا اوزای دوراقلاریندان(ایستگاه فضایی) چکیلیب. اوزایدان چکیلمیش شکیللری گؤرمک ایستهییرسیزسه بیلیم سسیدن آیریلمایین.
هاییان قاسیرغاسی،فیلیبینه یئتیشمهدن اؤنجه
ژاپونون ساکوراجیما یانار داغینین پؤسگورمهسی
اوکلاهامادا اوز وئرمیش EF-5 فیرتیناسی
آلاسکانین بولودسوز گؤی اوزهری
کالیفورنیانین بولودسوز گؤی اوزهری
نوادا-رینو شهرینین اوزایدان چکیلمیش شکیلی
Pavlofیانارداغی
قایناق: بیلیم سسی


text:
وكیف كان، فإذا تبین فساد المبیع
هر حالدا
مبیعین خرابلیغی آشكار اولورسا:
[خرابلیق] تصرّفدن _ [یعنی] سیندیرماق و اونون كیمی شئیلردن_ اوّل كشف اولورسا:
دوه قوشو یومورتاسی و [ایچی قارالمیش] قوز كیمی خرابینین قیمتی اولورسا: قایتارماق و یا ارش[1] آلماق آراسیندا اختیاری وار. آما خرابلیق بیر حدّه چاتسا كی خراب اولموش مبیع، داها اؤز جنسیندن ساییلمایا، _مثلاً یالنیز یاندیرماغا ایش وئرن پوك قوز_ گوجلو احتمال وار كی بیع باطل اولسون.
آما خرابینین قیمتی اولماسا، بیع، مالیّتی اولمایان شئیده واقع اولدوغونا گؤره، باطل اولار.
آما خرابلیق تصرّفدن سونرا كشف اولورسا:
بیرینجینده (خرابینین قیمتی اولانلاردا) یالنیز ارش آلماق حقّی وار چونكی تصرّف ائدیب. «المبسوط» كتابیندان بیر سؤز ظاهر اولوب: «تصرّف سادهجه مبیعین خرابلیغینی بیلمك حدّینجه اولورسا قایتارماق ساقط اولماز».
«ارش»دن نظرده توتولان، اونون ساغلامی و سیندیریلمامیش خرابی آراسینداكی قیمت فرقیدیر. چونكی سینیقلیق نقصی مشتری الینده اوز وئریب. بو سؤزدن، سینیغینین قیمتی اولمایان تقدیرده ده ارشین ثابت اولماسی بیلیندی. چونكی مالیّتده معتبر اولان، سیندیریلمامیش خرابدیر. سیندیرماقلا مالیّتدن دوشمگینین اعتباری یوخدور. (سینماقدان اوّل قیمتی واریدی. سن سیندیراندان سونرا قیمتدن دوشوب. بونون ساتیجییا ربطی یوخدور.)
وكیف كان،
فإذا تبین فساد المبیع،
فإن كان قبل التصرف فیه بالكسر ونحوه، فإن كان لفاسده قیمة - كبیض النعامة والجوز - تخیر بین الرد والأرش.
ولو فرض بلوغ الفساد إلى حیث لا یعد الفاسد من أفراد ذلك الجنس عرفا - كالجوز الأجوف الذی لا یصلح إلا للإحراق - فیحتمل قویا
بطلان البیع.
وإن لم یكن لفاسده قیمة
تبین بطلان البیع، لوقوعه على ما لیس بمتمول.
وإن كان تبین الفساد بعد الكسر، ففی الأول یتعین الأرش خاصة، لمكان التصرف.
ویظهر من المبسوط قول بأنه لو كان تصرفه على قدر یستعلم بهفساد المبیع لم یسقط الرد، و المراد بالأرش: تفاوت ما بین صحیحه وفاسده الغیر المكسور، لأن الكسر نقص حصل فی ید المشتری .ومنه یعلم ثبوت الأرش أیضا ولو لم یكن لمكسوره قیمة، لأن العبرة فی التمول بالفاسد الغیر المكسور، ولا عبرة بخروجه بالكسر عن التمول.
[1] . ارش: ساغلام مبیعله معیوب مبیعین قیمتلرینین نسبتیدیر. مثلاً ساغلام مبیع 10 تومن اولورسا و معیوب 8 تومن، بیز هر نئچهیه آلمیشساق ثمنیمیزین بئشده بیرینی گئری آلمالیییق.
بؤلوم :
یازار : صمد كامران قراملكي


text:
بو گؤن نه دن یازماغا باشلادیغیمی بیلمیره م، البت بو سایاق یازماغا،
نه یی سئویب سئومه دییمی، نییه سئویب سئومه دیگیمی،
من بوردا هر جوره یازماق اوسلوبوندان فایدالاناجایام. من بئله دوشونوره م، هر کس بوردا یازیر حاقلی دیر، ائله حاق اونداندیر و اودور کی گرک نظر وئره بیری ایسته میر اونا نه.
یازدیقلاریمی، نقده چکدیکده چوخلو سئویندیریجی دوروما دوشه بیله جه ییمی دویورام.
دوغروسو داش قاپی یا دا داش داروازا خوی شهرینین قالاسیندان قالان سؤن قالیق دی، بو قاپی بیزه گئچمیش لردن سالیق چیلیق ائدیر. سؤن گؤنلرده او قاپی نی یان یؤوره سی نی قازیبلار، بئله دئییرلر کی او قاپینین یاریسی زامان سوره جینده تورپاغا قویلانیب. او قاپی دا آذربایجانین بیر بولگه سینین تاریخیندن ایز گؤرمک اولار.
ایستر سن ایسته،
کیمسه دن ایسته،
ایسته یین دوغرولماغا
تکجه اؤزوندن ایسته
سیزله بیرلیکده گئچمیشدن دانیشیب گله جه یه دوغرو آددیم لایاجاییق.
بیز له بیز اولاجاییق بیربیریمیز،
سئوینه جک ایکیمیز،
سئودالی تورپاغیمیز
بیز اولاجاق کیمسه میز.
بو گؤن بو قدر هله لیک.


text:
اسپرینقفیلد، ماساچوست
{{Infobox settlement |official_name = اسپرینقفیلد، ماساچوست |settlement_type = شهر |nickname = The City of Firsts; The City of Progress; |motto =
|image_skyline =
اسپرینقفیلد، ماساچوست (اینگیلیسجه: Springfield, Massachusetts) آمریکانین ماساچوست ایالتیندا یئر آلان بیر شهردیر و ۸۶ کیلومتر موربّع ساحه سی وار. ۲۰۱۰-جی ایلين نۆفوس ساییمی اساسیندا ۱۵۳۰۶۰ نفر دیر. بۇ شهر ۲۱ متر دنیز سئوییهسیندن اۇجالیقیدا یئرلشیر.
ایچیندهکیلر
گؤرونتولر[دَییشدیر]
بیرده باخ[دَییشدیر]
ائشیک باغلانتیلار[دَییشدیر]
قارداش پروژهلرده اسپرینقفیلد، ماساچوست گؤره داها آرتیق بیلگیلر تاپابیلرسینیز.
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«Springfield, Massachusetts»، مقالهسیندن گؤتورولوبدور. (۱۳ جولای ۲۰۱۷ تاریخینده یوْخلانیلیبدیر).


text:
معلملر سعید امیردادبر آستا گل، آستا دانیش ، آستا قولاق وئـر سـؤزونـه بــو مـلاحـتـلــه دانـیـشـمـاق یارانیبدیـر اؤزونــــه آللاهین وئرگیسیدیر قوربان اولوم من گــؤزونــه گؤزلری آیدین ائدهن دیللره قـوربــان من اوغـــول او شیرین سؤزلرینه اولموشام حئیران من اوغول اولــو باغباندی تؤرتدی او چیچکلر کــولــونـو گوللری قول- بوداق آچدی بورودو ساغ- سـولـونو گؤستریش وئـردی دیلیله بیزه علمین یــولــونـــو یئنی تاریخ ســؤزونـو اتتدی ...Read More »
آنا / سعید امیردادبر
آنا سعید امیردادبر گئجه اولدوز سایاراق یاتمـایان اینسان آنادیر غملره دالغین اولان کـؤنلو پریـشا ن آنـادیر بئشیگین ریتمینه لای- لای لا اورهک دردلــرینی خاطـیره دفترینی ائیلهین عریان آنـادیــر اوخویار لای- لاسینی تا یوخو قـاپسین گؤزونـــو گؤز آییق، باشینین اوستونده یانار جان آنـادیر گئجهدن صُبحه قدهر عشقینـه دیـوانـــه کیمی کـُورپهجه گولدن اؤتور بولبول نالان آنادیر دردلره توش اولوبن بیزلره جان، جان ...Read More »
سئـوگی/ سعید امیردادبر
سئـوگی سعید امیردادبر سئـوگی اورهکلره نوردیر، چیراقدیـر سئویمه، سئوینجه ایستی اوجاقدیــر سئوگی هم دنیز دیر، هم ده مایـاقدیـر سئـوگیسیز قارانلیق داخمادیر جها ن دنیادان سئوگیله اوجالار انسان. سئـوگیله یاشایاق شنلیک دوغـولسون اورهکلردن کـدهر، دومـان قـوولسون شنلیکله عـؤمورلر قوشا یوغرولـسـون قارداشلیق یارانـسین ا ئـلده، اوبـادا سـئوینـجی پایلاشاق بوتون دونیادا. سـئوگیله گولومسر گولمز دوداقـلار آلماتـک پـاریـلدار اوزلـر، یاناقـلار سـئویمدن گول آچار بوتون ...Read More »
سئوگی/ امیر دادبر
سئوگی امیر دادبر سئوگی اورهکلره نوردیر، چیراقدیر سئویمه ، سئوینجه ایستی اوجاقدیر سئوگی هم دنیزدیر، همده مایاقدیر سئوگیسیز قارانلیق داخمادیر جاهان دونیادان سئوگیله اوجالار ابنسان ××× سئوگیله یاشایاق شنلیک دوغولسون د یللردن غم- کدهر، دومان قووولسون شنلیکله عؤمورلرقوشا یوغرولسون قارداشلیق یارانسین ائلده، اوبادا سئوینجی پایلاشاق بوتون دونبادا ××× سئوگیله، گولومسر گولمز دوداقلار آلما تک پاریلدار اوزلر، یاناقلار سئویمدن گول آچار ...Read More »


text:
«بیزی وورسالار، سرت شکیلده قارشیلیق وئرریک» دئیهنلره عؤمورلرینده هئچ عثمانلی سیللهسی دیمدیی آیدیندیر.
آخار. آذ خبر وئریر کی، بو سؤزلری تورکییه پرزیدنتی رجب طایییب اردوغان دئییب.
«تورکییهنی اورکلری ایستدیی کیمی گیریب-چیخدیقلاری، ایستدیکلرینی ائتدیکلری یئرلرله سهو سالیرلارسا، چوخ یاخیندا ائله اولمادیغینی گؤرهجکلر. اونلارین دوز یانیندا اولانلاردان باشلایاراق، گؤردویوموز هر ترورچونو ضررسیزلشدیرجییک. باخ اوندا ترورچولارین یانیندا اولماماغین اؤزلری اوچون داها یاخشی اولدوغونو آنلایاجاقلار. بورادان آمریکا خالقینا سسلنیرم: آمریکا بودجهسیندن چیخان پوللار آمریکالیلارین جیبیندن چیخان پوللاردیر. بو مؤوضوعدا آمریکا خالقینین حساسلیغینی دا گوندهمه گتیرمک ایستییرم»، - اردوغان بیلدیریب.
قید ائدک کی، آمریکا اوردوسونون گنرالی پاول فونک منبیچه سفری زامانی تورک اوردوسونون بؤلگهیه هر هانسی هوجومو زامانی آقرسیو شکیلده جاواب وئریلجیینی بیلدیرمیشدی.


text:
تييه اوستونده کیان خیاو يوللاري تييه اوستونده دؤيوروک،دوست! داغلاري،چايلاري،شه هه رلري بئله. سن اؤزونده منه دوغرو من اؤزومده سنه دوغرو بيز بيرليکدههارا دوغرو؟ يوللاري تييه اوستونده دؤيوروک. تورپاق تارلايا دؤنونجه تارلا سونبوله دولونجا و سونبوللرين ايچينده بير قوش يووالانينجا، دؤنمه يه جه یيک دئييريک بو يوللاردان دؤنمه يه جه یيک دئييريک. نه لرسه آختارديغيميز بير شئيلر وار هارداسا بير دنيزلر ...Read More »
“ایپک لهلکلردن یانا!”/ کیان خیاو
“ایپک لهلکلردن یانا!” کیان خیاو سئومهدیم بو شهههری بیر اورامیبئله آدینا دئییلدی. سئومهدیم، سئوه بیلمهدیم یئتمیش قابان یوز مین قویونلا سئویشیردی قارانلیغیندا… باخارسان بو شهههرین دووارلاری دا دمیر چپر قارانقوش اتینه تاخیلیب دورار… و سن سؤز وئریرسن هله دیل تؤکورسن ایلک یازین ایلک قارانقوشو گلهجکسن دئییرسن قانادیندا ساز دیمدییینده سؤز لهلکلرینله قوناجاقسان اوستومه دئییرسن مندن بیر دؤلون ده اولسون ایستهییرسن… ...Read More »
“دند داغی”/ کیان خیاو
“دند داغی” کیان خیاو بیر آن دند داغینین ان اوجا یئرینده دایانیب، دیبی گؤرونمهین بیر اوچورومون آغزیندا، اؤزومه نئجه قییماغی دوشوندوم. دئمک اؤزقیییم بو قولایلیغایمیش! او دند داغیندان دانیشدیقجا، من اؤز بئینیمده اؤزومه نئجه قییا بیلهجهییمیپلانلاشدیریردیم. دئمهلی دند داغینی گؤرمهمیشدن ده اونون ان اوجا دایاناجاغیندا دایانماق اولارمیش!هانکیسا گؤرمهدییین بیر اوچورومدا، ییخیلیب اؤلمهیین ده کسین اؤز دادی وار دااا، نه بیلیم؟! ...Read More »
بيز ايتيگي ايتن آداملار/ کيان خياو
بيز ايتيگي ايتن آداملار کيان خياو ايکيندي چاغي نين ساعات آلتيسيدير. سسسيز-سميرسيز اوتورموشام اوتاقدا. کامپييوتئر ماساسي نين قاباغيندا باشيمي داياييب صندلييه، اللريمي ده قويموشام شالواريمين جيبينه. ناهار چاغي ايکي ياريمدا ائوه گيرسم ده نه بير تيکه چؤرک يئمشم، نه ده پالتاريمي سويونموشام. نئچه گوندور ائله بيل ايتيگيم ايتيب. هئچ نه يه حال- هؤوسلم يوخدور. باشيمدا بير سن وارسان، بير ده ...Read More »
سئومک سنی/ کیان خیاو
سئومک سنی کیان خیاو سئومک سنی آلینا سورتمک الینی بیتیک کیمی!… بیر قهوه کیمیآجیماق اؤز کیمی، اؤیکو کیمی!… سنی گؤزیاشی آغزییلا قان آغزییلا چاغیرماق؛ دوداقلار تیکیلن اؤدده!… سنین یالنیز سنین بهیهنینه سیغینماق سئورسنسه بو تانینماز، اومودسوز آغیزی باری!… سنی سئومک یئر کورهسی کیمی ساعاتدا اونمین کیلومئتره تووویلا باشینا دولاناراق!… باشینا دولاناراق و چئورهلهیهرک ساعاتدا سککیزیوزمین کیلومئتره تووویلا گؤودهنین سود یولونو!… ...Read More »
گؤزلرینه/ کیان خیاو
گؤزلرینه کیان خیاو بیر باخدیم گؤزلرینه ایکی باخدیم، اوچ باخدیم. بوتون عؤمرومو یاخدیم اؤز اللریمله؛ یالنیزهانکی بیر بیلیمله، بیلمهدیم. گؤزلرین درین، او قَدَر درینایدی گؤیلرین یاخینلیغینا اوجالتدی منی. و بوتون شعیرلریمین قابارتما سؤزجوکلرينه دؤندو. سونرا گئجهلریمه ایکیسی بیر بویدا آچیلان پنجرهلرایدیلر سونرا قلبیمین باشینا ایکیسی بیر بویدا ساپلانان پیچاقلار. اوجو قیزمیش، ایتی،چيلپاق پیچاقلار! ایکیسی بیربویدا خانیم،پادیشاهیم نهلر بويورسالار، فرمان اونلارین! ...Read More »
بارماقلارینین اوجونا/ کیان خیاو
بارماقلارینین اوجونا کیان خیاو بویادینمیمنی آل بویا آل بویا آل منی بویا دریمی دریمیگون باتیشینین اوزونه چک بویا بوتون بویومو گون باتیشینا بویونا بیچ منی بیچ بیچ بویونا بیچیلیم ایچیلیم ایلیم- دیلیم ایتیم باتیم قاشلارینین آراسیندا! یووووخ، یاخانین دویمهسینی آچما بارماقلارینین اوجوندا بیر یورقون اوچوشوم دا اولسا یئتر! آل منی آل بویا دوداقلارینلا جالا بوتون بویامی جالا دوداقلارینین بایداسیندان! بایداااا، ...Read More »
سئومک سنی/ کیان خیاو
سئومک سنی کیان خیاو سئومک سنی آلینا سورتمک الینی بیتیک کیمی!… بیر قهوه کیمیآجیماق اؤز کیمی، اؤیکو کیمی!… سنی گؤزیاشی آغزییلا قان آغزییلا چاغیرماق؛ دوداقلار تیکیلن اؤدده!… سنین یالنیز سنین بهیهنینه سیغینماق سئورسنسه بو تانینماز، اومودسوز آغیزی باری!… سنی سئومک یئر کورهسی کیمی ساعاتدا اونمین کیلومئتره تووویلا باشینا دولاناراق!… باشینا دولاناراق و چئورهلهیهرک ساعاتدا سککیزیوزمین کیلومئتره تووویلا گؤودهنین سود یولونو!… ...Read More »
یاساق بیتیکلردن یاساق یوخویا/ کیان خیاو
یاساق بیتیکلردن یاساق یوخویا کیان خیاو گل دئییرسن یالنیزجا گل ساچلارینی بویامیش یالنیزیم قادین! اوچونجو قات باساماقلاری اوستونده نه گؤزل زیللنیشین وار قاپینین قولایجا آچیق بیر تاغیندان!… * یئرلیسیندن بومبوش ائینالی داغیندا اییده آغاجلارینین قوروموشلاری اینلهییر. یاریم ساعت بوندان سونرا گؤرهجهییم او سنی دوشونورم…. * ائینالی گوز قوخویور تؤکوم- تؤکوم تؤکولور بولوارلار. بیر داها سنی اؤپرسم دادلاناجاقمیباغمئشهمیز گؤرن؟… * باغمئشه ...Read More »
تييه اوستونده/ کیان خیاو
تييه اوستونده کیان خیاو يوللاري تييه اوستونده دؤيوروک،دوست! داغلاري،چايلاري،شههرلري بئله. سن اؤزونده منه دوغرو من اؤزومده سنه دوغرو بيز بيرليکدههارا دوغرو؟ يوللاري تييه اوستونده دؤيوروک. تورپاق تارلايا دؤنونجه تارلا سونبوله دولونجا و سونبوللرين ايچينده بير قوش يووالانينجا، دؤنمهيهجهیيک دئييريک بو يوللاردان دؤنمهيهجهیيک دئييريک. نهلرسه آختارديغيميز بير شئيلر وار هارداسا بير دنيزلر هارداسا بير آدالار هارداسا بير چيچکلر،قوشلار،آداملار. وهانکيسا بير يوخولار ...Read More »


text:
هون تورکجهسی
هون تورکجهسی، هونجا و یا هون دیلی، اؤلو بیر دیل و یا دیل دؤنمیدیر. اؤلو بیر لهجه اولاراق حئساب ائدیلیر. هون تورکجهسینین اؤلو بیر تورک لهجهسی اوْلان بولغار تورکجهسی و بوگون ده دانیشیلان چوواش تورکجهسینه یاخین بیر لهجه اولدوغو احتیمال ائدیلیر. بۇ لهجه، تورک لهجهلرینین اوغور قروپونا باغلی خزر تورکجهسی و آوار تورکجهسی ایله بیرلیکده صینیفلاندیریلیر. ائتیمولوژیک اولاراق آتیلا (Attila) آدینین ائتیل-لی(Etil-li) آدیندان تؤرهمیش اولدوغو فیکری مؤوجوددور. ایدیل چایینین بیر واریانتی اوْلان ایتیل(Etil)دیر. آتیلا کلمهسی ده ایتیل بؤلگهسیندن چیخان معناسی ایله بوردان تؤرهنمیش اولابیلر. هونلارین او بؤلگهلردن غربه کؤچ ائتدیکلری معلومدور.
سؤز وارلیغی[دَییشدیر]
هونلارین بیرچوخ کلمهسی چین دیلینده، بۇ دیله مخصوص بیچیملری ایله آشکار ائدیلمیش و بۇ کلمه شکیللری موختلیف تدقیقاتچیلار طرفیندن تورکجه اولاراق قلمه آلینمیشدیر. تورکشوناس طلعت تکین، بۇ کلمهلردن 17 سینی اؤز باخیشلاری ایله بیرلیکده آشکارا چیخارمیشدیر.


text:
یونس شاملی
شاهرخ زمانی، ایشچی آکتیویستی، 4 ایل بوندان اول ایران دئولتی نین گوونلیک اورقانلاری طرفیندن توتولوب و اوصولسوز بیر محکمه ده 11 ایل زیندانا محکوم اولور. بو ایشچی فعالی گئچن 4 ایلده آغیر باسقی و ایشکنجه لره معروض قالمیشدیر. گئچه هفته لرده شاهرخ زمانی نین غفلت لی اؤلومونون خبری مئدیادا یایلدی. شاهرخ زمانی نین آعیله سی اونون ساغلیغی حاقدا شاهرخ ون هئچ بیر خسته لیی اولمادیغینی ایدعا ائتدیلر. ائله بونا گؤره ده شاهرخ زمانی نین آعیله سی اونون یاریلما (اوتوپسی) راپورونو طلب ائدیر.
بوگون شاهرخ زمانی تبریزین "وادی رحمت" قبریستانلیغیندا آعیله و دوستلاری ایله سون اولاراق ویدالاشدی و اورادا توپراغا وئریلدی.
آمما تاسفلر اولسون کی شاهرخ زمانی نین دفن تؤره نینده اوتاندیریجی بیر اولای مئیدانا چیخدی و شاهرخ لا سون آن لاردا ویدالاشماق دیلی اونون آنا دیلی، تورکجه ده، یوخ، بلکه آزربایجانین مرکزی تبریزده او تؤره ن بیر بیگانه دیلده، فارس دیلینده، شاهرخ لا ویدالاشیلدی. دانیشان لار فارس دیلینده دانیشدیلار، اسلوقانلار فارس دیلینده وئریلدی، شاهرخ دان ویدا آنلاری، شاهرخ ون جانی ایله بیر اولان دیلی (تورکجه) کؤکوندن اونودولدو و فارس دیلی تبریزین "وادی رحمت" قبریستالیغین بورودو.
بو سؤزلر، فارس دیلینه قارشی سؤزلر دئیر. بلکه سورپریز ائدیچی بودور کی تورک تبریزده، تورک ایشچی فعالین دان ویدا ائتمک تؤره نینده، او فعالین دیلی، مدنیتی و کولتورو حئسابا گلمه مه سی، ایتیلیب – باتیلماسی سؤز قونوسو اولدو. بو آچی دان شاهرخ زمانی نین تؤره نینی اورقانیزه ائدنلر، اگرسه اؤزلری بو قرارآ گلمیشدیرلر و یا ایران رژیمی نین باسقیسی آلتیندا بو اوتاندیریجی حرکته ال قویموشدورلارسا دا قینانمالیدیر. شاهرخ زمانی نین دیلی، اونون آعیله سی و شهرینین دیلی، بوگون ویدالاشماق تؤره نینین دیلی اولمالی ایدی، فارس دیلی یوخ. البته کی فارس دیلینده فارس ایشچیلری طرفیندن بیانات اوخونماق هئچ ده عایب سایلمازایدی. آمما تؤره نین فارس دیلینده گئچیرمه سی، هر کیمسه نین طرفیندن اولورسا اولسون، بیر استعماری دوشونجه یه و سؤمورگه چی سیاسته باغلی بیر تشبوث ایدی. آزربایجان دا یاشایان خالقین دیلی عمومیتله تورکجه دیر و هر بیر تؤره ن، سمینار و یا یوروش (تظاهرات) عمومیتله تورک دیلینده گئچیریلمه لی دیر. عکس حالدا، یعنی آزربایجان دا هر بیر بهانه ایله فارس دیلین دن ایستفاده ائتمک، بیر آسیمیله ائتمک آلتی دن ایستفاده ائتمک دئمک دیر. اوقدر کی فارس توپلوموندا فارس دیلینده تؤره ن گئچیرمک نورمال سایلیر، تورک توپلوموندادا تورک دیلینده تؤره ن گئچیرمک نورمال حئساب اولونور. بو نورما قارشی دورانلار ایران دئولتی نین آسیمیله ائتمک سیاسیتی نین آلتی سایلمالیدیرلار.
بیر باشقا یؤن دن، شاهرخ زمانی نین ویدا تؤره نی نین فارس دیلینده گئچمه سی، آزربایجان دا، تورک خالقینا عایید سیاسی سول حرکاتی نین ضعیف اولماسین گؤسته رمک ده دیر. آدین چکدییم ضعف، موجود فارس سولونو آزربایجاندا گؤجلندیریر و ایشچی حرکاتی نی فارس دیلینده یؤنله شدیریر. آزربایجان/تورک سول حرکاتی نین گوجله نمه سی و ایشچی حرکاتی اؤز گوبه یین فارس سولچو حرکت ده کسمه سی، بو حرکاتین تورک دیل و ادبیات ساحه سینده یارادیجیلیق لاری و بو اساسدا ایشچی حرکاتینا آزربایجان دا صاحیب چیخماسی قاچینیلماز بیر یولدور.
بوگون، آزربایجان دا گئدن تورک میللی دئمکراتیک حرکاتی، آزربایجانی یؤنتمک (مدیریت ائتمک) اوچون گئنیش و دینامیک بیر باخیشا دایانمالی دیر. تورک/آزربایجان میللی دئمکراتیک حرکات، سیاسی یؤندن میللی دئمکراتیک حرکتی یؤنتمه لی، قادین حرکاتی آچیسیندان، تورک دیلینده قادینجیل دیل و ادبیات یارالتماسی و او اساسدا قادین حرکاتینی آزربایجانین بیر آیریلماز بؤلومو کیمی گؤرمه لیدیر و باشقا طرفدن ایشچی حرکاتینی تورک دیل و ادبیاتی ایله بسله مک و او ادبیات و دیل اساسیندا آزربایجانا مستقیل ایشچی حرکاتی نین یارالتماسینا چالیشمالیدیر. عکس حالدا فارس دیللی قادین و ایشچی تشکیلاتلاری، آزربایجان قادین لارین و ایشچی فعالارین اؤز چتیرلرینین آلتینا آلاجاقدیرلار و بو آزربایجان یمیزین گله جه یی اوچون هئچ ده اویقون دئیر.
20150915
آرتیرما:
شاهرخ زمانی نین وادی رحمت قبریستانلیغینداکی ویدا تؤرنین دن بیر کلیپ:
یولوموز؛


text:
نام اثر: گوللر آچاجاق؛
تهیه و تنظیم:رضا همراز تبریزی
در ميان مجموعههايي كه از اشعار استاد توسط صاحب قلمان تنظيم و نشر شده است اين كتاب اهميت شاياني دارد. آقاي «رضا همراز» نويسندهي تبريزي به شيوهي خاصي با توجه به دوران مختلف فعاليت ادبي استاد توانسته است مجموعهاي از اشعار اين دوران را گردآوري و تحت نام «گلها شكوفا خواهد شد» انتشار دهد و مقدمهاي زيبا نيز بر آن نوشته و برخي لغات را در انتهاي كتاب توضيح داده است.
ادبیاتیمیز و كۆلتۆرۆمۆزه گئجه- گۆندۆز یورولمادان، جاندان مایا قویانلار ایچینده شبههسیز كى، استاد دکتر حسین صدیقین پایی هامیدان چوخ اولماسادا، چوخلاریندان آرتیق اولموشدور.
مبالغهسیز دئسهك، اونون چالیشقانلیغی تانیدیغیمیز ادبیاتچى و شاعرلر ایچره تاىسیزلیغی آپ- آیدین دیر.
او، ایستهر شاعر، ایستهر قزئتهچى، ایستهر ترجمهچى و ایستهرسه باش رئداكتور اولدوغوندا آغیر وظیفهلر داشیمیشدیر.
دکتر صدیقى، یاراتدیغی اثرلرینه گؤره بیر شاعر، عالِم، بیلگین ادیب و تاریخچى كیمى تانیریق. فكریمیزجه او، ائلىنین یانیندا همهشه باشی اوُجادیر. نییه كى او، اؤز وطنداشلیق بورجونو ائلىنین و وطنىنین قارشیسیندا، اۆست سطرلرده دئدیگیمیز كیمى دؤنه- دؤنه آغیر و تَهلكهلى زمانلاردا اؤدهییبدیر.
شاعر، استاد حسین دۆزگۆن یازیچیلیق عَرَفهسینه آیاق قویدوقدا، شاه و اونون فكرداشلارینین ایچ اۆزۆنۆ قات- قات آچیب گؤستهرمهکده و اونلارین ظاهرده گیزلى ماهیتلرینى افشا ائتمهكده دوغرودان دوغروسو شهامت و جسارت گؤستهرمیشدیر:
.... قیزیل گۆل دوغاندا منى یاد ائله،
فعلهلر قالخاندا منى یاد ائله.
انقلاب اولاندا منى یاد ائله،
آى گؤزهل انسانیم اونوتما منى ....
اونون شعرى اولدوقجا ساده، آنلاملى و معنا باخیمیندان زنگین و فورما جهتدهن ایسه اۆرهگه یاتیمدیر. دوقتورون اثرلرىنین بیر چوخوندا، یاشادیغی گنج چاغلارداكى دُورون اجتماعی نقصانلارینی وار گۆجۆ ایله قورخمادان اۆزه چكمكایله، مبارز شعریمیزین سارسیلماز ارادهلى شاعرلهرىنین سیرالاریندا دایانمیشدیر.
قفسه سالیبلار منیم تك شئرى،
من قیرا بیلمیرم تكجه زنجیرى.
قورخورام او زمان هایلایاسان كى،
قارداشین اولمایا داها داى دیرى.
استاد، اؤز ائلینه خدمت گؤستهرمهگى، سو و هاوا كیمى گهرهکلى بیلیر و بوُنا گؤره بوگۆن 56 یاشیندا اولماغینا باخمایاراق، آتالار دئمیشکن سو دوُرار، او دوُرماز. هابئله اونون شعرلرینده، انسان سئوهرلیگه ساری یؤنهلهن فكر و افاده اولدوقجا ماراقلیدیر.
شاعرین شعرلرینده، آذربایجان یا خود تۆركلرین داهی شاعرلرىنین یئرى گلمیشكن آدی آپاریلیب و اونلارا شعرلر حصر ائدیلمیشدیر. اؤرنك اولاراق نسیمى شرفینه بئله یازیر:
سرّینى عالمده پنهان ائیلهمیش،
عالمى هم حق هم انسان ائیلهمیش.
آلتی یۆز ایل قاباق عصیان ائیلهمیش،
نسیمى، نسیمى، طغیان ائیلهمیش.
اَلده اولان شعر توپلوسوندا، انقلابدان اوّلدهكى شعرلرینده بول- بول كنایهلر و استعارهلر ایشلنمیشدیر كى، یئرینده چوخ دهرین معنالی و گۆج آپاران ایدىلر. باخین: سحر آچیل، گئجه گئت، باهار اولاجاق، قارا قیش، گۆللر آچاجاق و ... اونلار بو كیمى اۆستۆ اؤرتۆلۆ سؤزلر كى، شاعرین اتهگینه چؤرهكده قویموشلار.
بؤیۆک عالِم، اؤز طبعینى هَر ژانئرده سینامیشدیر: غزلده، قوشمادا، سربست شعرده، پوئمادا، گَرایلىدا و باشقا قالیبلاردا. جالب دیر كى شاعر بو سیناقلاردا اۆست- اۆستده موفق اولموشدور. باخین شیخ محمد خیابانىیا عاید قوشولان منظومهیه كى ادبیاتیمیزدا چوخ دهیهرلى، دقّته لایق و اؤنهملى ایشلردن دیر و اوندا شهید خیابانىنین آنادان اولماسیندان جان دوداغیندان چیخانا كیمى گؤزهل، آخیجی و علمى شكلده نَظمه چكیلمیشدیر. باخین:
ایگیرمى ایكینجى گۆن، شهریورده،
ماتم اؤز قانادین سَرمیشدى یئره.
بیر داها عاشورا تكرار اولوردو،
بیر باغری قان لاله یئنه سولوردو.
بیر باشقا شهیده مزار قازیلدی،
اونون باش داشینا بئله یازیلدی:
عشقین معراجینا شهید قاووُشدو،
مَلَكىده اؤتدۆ، گؤیدن ساووُشدو،
فضیلت شهیدى اوچدو گؤیلره،
جسدى اورادا سَریلدى یئره.
عقیده اوغروندا، مرام اوغروندا،
شهید اولدو حسین (ع) موولاسى كیمى،
آغریسی آغریدیر منیم قلبیمى ...
پروفسور صدیقین ان چالیشقان چاغلارینی اۆچ فصله بؤلمهك اولار:
1- گنج چاغلاری
بوُ دُورده، استاد آردیجیل مقالهلر یازیب یا ترجمه ائدیب آز- آز چاپا بوُراخذیغینا گؤره اوگۆنكۆ تۆرکچۆلۆیۆن مدافعه ائدهنلرىنین ان تانینمیشلاریندان و باشدا گئدهنلریندن ایدى.
2- انقلاب چاغلاری
بو دؤنهده، دوقتورون، ژورنال چیخاریب باشقالارینین شعرلرینى توپلاییب چاپا بوراخماقلا ادبییاتیمیزدا فایدالی ایزلرى و دانیلماز روللاری اولموشدور.
3- سون بئش- آلتی ایل
بو ایللرده، استاد، بیر چوخ گنجلرله علاقه ساخلاییب اونلارین اَللریندهن توتوب، اونلارین چالیشمالارینین چیچكلنمهسینده چوخ گؤركملى رول اوینامیشدیر. او، هفتهنین بو باشی تبریزده، او باشی تهراندا، زنگاندا، اوُرمودا، اصفهاندا و نه بیلیم هارادا اوزون- اوزاق یوللاری یورولمادان گئدیب دیل كلاسلاریندا شركت ائدیب، 40 ایلدن آرتیق آلده ائتدیگى بیلگىلرى اؤز طَلَبهلرى ایله پاىلاشیر. بو گئت- گللرین آساسیندا، اونون بیر چوخ گنجلرین اثرلرىنین یاییلماسیندا اردهملى رولو اولموشدور.
بیز بو اثرین توپلاماسینی اؤزۆمۆزه بیر بورج بیلهرهك اونو بو شكلده اؤدهیه بیلدیك. حال بوكى بو شعر توپلوسونو باشقا بیر كیمسه توپلاسایدی یقین كى آیری بیر طرزده یئكونلاشدیراردی. سون گۆنلرده، ادبى دوستوموز، یازیچی و تنقیدچى- بهروز ایمانىنین «سؤز سوراغیندا» آدلی كتابیندا استادین شعرلرینه عاید توخوندوقلارینا گؤره بیزیم ایشیمیز بیر آز سادهلهشدى. بو معنادا كى، بیزیم بو اؤن سؤزده ذكر ائدهجهگیمیز سؤزلرین بیر چوخونون اورادا اولدوغونا گؤره، تكرار اولماسین دئیه یازماغیندان واز كئچدیك. شعرلرین آچیقلامالارینی آختارانلار او كتابا مراجعه ائده بیلرلر.
سؤزلریمیزین سونوندا بونودا آرتیرمالیییقكى، بلكهده گۆللر آچاجاق كیتابى، استادین شعرلرىنین توپلانماسیندا بیر گیریش اولاراق گلهجكده دوغروداندا گوللر آچیب ادبیات باغچامیز دکتر صدیقین شعرلرى ایله داها عطیرلهنیب گؤزهللنسین.
تبریز – 1380.


text:
2018 دونیا فوتبال شامپیونلوغونون سمبولو اولان کوپا سوچی شهرینه آپاریلیب
مراسیمله قارشیلانان کوپا، 26 نوامبرا قدر شهرین مرکزی بایراق میدانیندا نوماییش ائتدیریلهجک
روسیانین ائو صاحبلیگی ائدجگی 2018 دونیا فوتبال شامپیونلوغونون سمبولو اولان کوپا، روسیا تورونون ایلک دایاناجاغی سوچی شهرینه آپاریلیب.
مراسیمله قارشیلانان کوپا، 26 نوامبرا قدر شهرین مرکزی بایراق میدانیندا نوماییش ائتدیریلهجک.
2018 دونیا کوپاسی، 14 ژوئن 15 ژوئیه تاریخلرینده روسیانین 11 موختلیف شهرینده کئچیریلهجک: موسکوا، کالینینگراد، سن پترزبورگ، وولگوگراد، قازان، نیجنی نووقورود، سامارا، سارانسک، روستوو-نا-دونو، سوچی و یکاترین بورگ.
تورنوونانین آچیلیش و باغلانیش اویونلاری، موسکواداکی لوژنیکی ایستادیونوندا اویناناجاق.


text:
قولام دایینین ماجرالاری (۶): قولام دایینین بختی آچیلیر
نریمان ناظیم
قولام دایینین ائولنمهسی چوخ اوزون چکیر. دای ائو قالماییر کی او ائلچیلیگه گئتمهسین؛ داها قاپی قالماییر کی اونون دالینجا تاققیلتیلا باغلانماسین. او اؤزویله برابرهامینی آبیر- حیادان سالیر،هامینی یورور.هامیدان اوول خدیجه خالام، «آی باجی بوندان آرواد آلان چیخماز، والله بو بیزی بیلهیینه ساریییب اینانین!»- دئیه ائلچیلیک تیمیندن آیریلیر. سونرا او بیری خالام. داها سونرا...، نهایت آنام دا جانا گلیب: «بویووا قوربان قارداش گئت اؤزون بیرین تاپ،هاواخ کی ایستهدین قولوندان توتوب ائویوه آپاراسان، منی خبر ائیله، قوی من ده الیمده قاوال قاپیندا دایانیم یولونوزو گؤزلهییم» دئییب جانین قورتاریر. بو سؤز آمما قولام دایییا بیر بوتون دهییر بیر ده پارا : «سنی ده آللهها تاپشیردیم، لازیم دئییل زحمته دوشهسن. منیم چال-چاغیرانیم چوخدو. قاپی آچیقدی، خوش گلدین! »
دوغروداندا قولام دایی کیشی کیمیدئدیگی سؤزه صاحاب چیخیر. او گوندن بری بیر داها باجیلارینین آدینی گؤتوروب قویماییر. دوزدورکی ائلچیلیک پروژهسی، ایستر-ایستهمز، بیر نئچه آی تعطیل اولور، آمما قولام دایی مطلق اؤزون سیندیرمیر.
او هر گون ناهاراجان یاتار؛ سونرا دورار مکمل صورتده سار- ساققالا یئتیشر؛ اوتولو کوت-شالوارین گئیر؛ دؤره بورکون شوتقالاییب باشینا قویار؛ قونشو دوکانداریلا بیر به بیرسالاملاشا-سالاملاشا کبابچی عزاللهنین دوکانینا یوللانار؛ دوکانین لاپ سایخاش واختیندا اورا چاتار. اوولجه اوتوروب تمکینله ناهارین یئیر؛ سونرا روبرو قفهخانادان گتیریلن دیشلهمهنین بیرین ایچر؛ باشلایار قلیانین دملهمهیه. قلیان قیزیشاندان سونرا ایکینجی دیشلهمهنی ده قندی خیرپیللادا-خیرپیللادا ایچر. قلیانین چکه-چکه گولومسهیهرک آلتدان-آلتدان عزاللهنی سوزر. او قدهر اونا مئیدان اوخور کی نهایت اونو چکر تاختانین باشینا؛ تاسلاری اوینادا-اوینادا سوروشار:
– نهدن اوینویورسان ؟
– هر نهدن سن سئویرسن.
– دئییرسن یانی من دئییم؟ اولسون! باخ داداشیم سن اوتسان، من یئدیگیمین، ایشدیگیمین پولونو دوبل وئرهجهیم؛ ایندی گلدی من اوتدوم، اوندا بؤرکومو گؤتوروب تکجه ساغ اول دئییب یولا دوشهجهیم،… اولدو ؟
– اولدو.
– آز یا چوخ ؟…،
تاختانی اوینایان زامان او قدهر مئیدان اوخور، او قدهر دیغاللیق ائدهر، کبابچی عزاللهنین عصبلرین ائلهجه قاریشدیرار کی نهایت اویونو اوتوب، آیاغا دوروب، یولا دوشر؛ عزاللهنین آرخادان سسلهنیب «یئدیگین کاباب بورنوندان گلسین»- دئمهسینه جاواب وئرمهدن قاققاناق چکه – چکه اوزاقلاشار. اورادان ائوه گلر، واراقلاری دؤشر قاباغینا «گورهسن بیر جانا دهین آرواد منه قسمت اولاجاق؟ یا یوخ!»- دئیه باشلایار فال آچماغا. فال خوش گلنده قولام دایی یونگولهشر، خوش گلمهین زامان دای قولام دایینین حالین سوروشما! اوزدن ایراق لاپ ... دادی وئرر.
آخشام چاغیلار قولام دایی پاشا قهوهسینه گئدهر. بو قهوهخانا ایللر بویو اونون یاتاغی اولوب. بورادا دا آرمودو ایستیکاندا دیشلهمهسین ایچر؛ بیر ایکی اوش باش قلیان چکر؛ حریفلرینه مئیدان اوخویا – اوخویا بیر ایکی ال تاختا اوینار؛ سونرا «مراد یرقی سئریالی الدن چیخماسین»- دئیه حسابین وئریب، ائوه تلهسر. سئریال قورتاراندان سونرا باخمالی بیر وئرلیش اولسا باخار، یوخسا «شالوارین اوتوسو سینماسین»- دئیه، اونو تومارلاییب، دؤشهیین آلتینا سالار. یاتاغا اوزانیب بیر جانا دهین آروادیلا برابر بیر شیرین یاشاییش رؤیاسینا دالیب، خورولتویا دوشر.
بئله بیر یاشاییش دوققوز آیا یاخین چکیر. آنجاق گونلرین بیرینده قولام دایی جلیل بیابانیایلا توشلاشیر. جلیل دئییر :
– اده بی معرفت نه بیزی شاما چاغیریرسان، نه شامدان سورا بیزه گلیرسن، هئش بللیدی سنهارداسان!؟
قولام دایی ملول- مسکین گؤرکمله جلیلی سوزور :
– من هر گون بوردایام جلیل، سنین باشین قاریشیب ماشین آل-وئرینه، گؤزون آیاغیوین آلتین گؤرمور. بیرده نهدی، «آروادسیز ائو بد یومن اولار» دئییبلر؛ قورخمالیدی دا، نئیلییهسن!
جلیل کؤورهلیر :
– ایندی کی بئله اولدو صاباح گئجه یوخ، بیریسی گئجه ده یوخ، لاپ بو گئجه گلهجهیم سیزه. یئمک ایشمهیه ده اؤزوم بیر شئی آلیب گتیررم.
– یئمک ایشمهیین قئیدینه قالما! اؤزون گلسن کیفایتدیر.
او گئجه قولام دایینین یاشاییش تاریخینده اونودولماز بیر گئجه اولور. سرخوشلوق عالمینده عاطفهلر قایناییر جوشور؛ اولوب کئچمیش گلئیلر، کدورتلر اورکلردن آرینیر؛ قاباقکی محبت، دوستلوق اوزه چیخیر؛ گئت گئده جیلالانیر؛ جیلالانیب جیلالانیب او حدده گلیر چاتیر کی جلیل بیابانی نئچه ایلدن بری گؤزونون آلتیندا یاتیرتدیغی دیلشاد خانیمیبیر هدیه کیمییولداشینا تقدیم ائلهمهگه سؤز وئریر:
– «لاپ اؤزوم، فاطینی دا سالاجام یانیما، گئدهجهیم ائوینه ائلچیلیگه. “هه” سؤزونو آلمامیش او ائودن چیخمایاجام.»
البتده دیلشاد خانیمیآلماق او قدهر ده ساده ایش دئییلدی. بو آدلی – سانلی خانیمیرحمتلیک امنیه یوسوفهانسیسا ماحالدان آلیب گتیرمهسی کیمسهیه بللی دئییلدی. دئییلردی کی گویا خان قیزیمیش. هر نسه، دیلشاد خانیم اوجا بوی، قاوارالی، چوخ گؤزل بیر قادین ایدی. امنیه یوسوف اؤلندن سونرا چوخلاری اونا ائلچی گؤندرمیشدی. آمما او «هله منیم ائوده ارلیک قیزیم وار »- دئیههامییا یوخ جاوابی وئرمیشدی. قیزی اره وئرندن سونرا دا چوخ آغیر شرط و شروط قویدوغونا گوره هله – مله آدام اونا گیریشه بیلمهمیشدی. قولام دایینین اؤزو ده بیر نئچه دفعه اونون صؤحبتین سالمیشدی، آمما هر دفعه باجیلارینین شیدتلی یوروشونا معروض قالمیشدی:
– «واه-واه آلله آمان، اونون قیرر-فیررینین عؤهدهسیندن گلمگ اولار!؟ آدام گرک عاغلین یئمیش اولا اونا ائلچی گئده!»
دیلشاد خانیمین قونشوسو اولان جلیل بیابانی ده دیلشادی سئوردی. اووللر او اؤزونه بئله بیر اومود بسلهییرمیش کی «دیلشاد قیزی اره وئرهنهجان ایشاالله فاطینی تورپاغا تاپیشیرریق گئدهر! مریض حالدی! دیلشاد دا مندن یاخشیسینهاردان تاپاجاق؟ یاشدا جاوان، بلکه ده اونون اؤزوندن ده جاوان. قالمیش شئیلر دههامیسی آمادهدیر، ائولرین بیرین وئرهریک ایجارییه، بیرینده ده اوتورروق، ایکی اوغلان اونون وار، ایکیسی منیم؛ قوشاریق بیر- بیرینه بؤیودهریک؛ نئجه دئیرلر ایکی تویو بیر ائلهریک، دویونو باتمان یاریم».
آیلار، ایللر اؤتور، دیلشاد قیزی اره وئریر، آمما فاطینین اؤلمهسیندن خبر اولمور! هرهانسی بیر آدام هر بیر عللته دیلشادین ائوینه یاخینلاشیر جلیل بیابانینین قانی قارالیر. داییم اؤزویله «ددهم وای، آرواد الدن گئتدی»- دئیه اؤزونه عذاب وئریر. جلیل فاطینین اؤلمهسیندن نااومود اولدوقدا بیر ایکی یول چیرمانیر گئتسین قاباغا، آمما اوغلانلارینین بوی- بوخونو دههتلهینده چکینیر، گؤرور یوخ توتمایاجاق، واز کئچمهلیدیر. آمما دیلشادان دا واز کئچمک بو سادهلیگه دئییلدی. بیر گئجه کئفلیلیک عالمینده قولام دایییا دئمیشدی:
– «دوغرودان دا الله فهیمه خانیما غنی-غنی رحمت ائلهسین! نه یاخشی آروادیدی او! رحمتلیک واخلی – واختیندا اؤلدو، سنی ده چیخارتدی یانییا، بیر دفه ده اولموش اولسا ائلییه بیلهسن قلیانیوین باشین دهییشهسن. دی گل باخ منیمکینه، کؤپهیین قیزی اوتوروب گؤزون دیکیب منیم گؤزومه؛ لابود منیم اؤلومومو گؤزلهییر. دای دئمیر کی ایستهیه اره گئده اوشاغلار شاققالاییب قنارهیه ویرارلار لئشین.
اوزون سؤزون گودهسی، بو گئجه سرخوشلوق عالمینده جلیل اورهگینی آیاغینین آلتینا قویوب اؤز اوستاسینا سؤز وئریر کی گئدیب اؤز سئوگیلیسینی اونا ائلچیلیگ ائده: «گونو صاباح فاطینی سالیم یانیما گئدیم اوضاعنی بیر دههتدهییم گؤروم آغزینین دادی نهدیر.»…..


text:
گیزلی خیالیلار شاعیری
شعر، اصلینده عادی دانیشیقدا دیله گتیره بیلمهدیگیمیزلری، تأثیر ائدیجی بیر شیوه ایله بیان ائتمك اوچون یارانمیشدیر. یاخشی شعر ایسه اودور كی، عادی دانیشیق و عادی دیل علیهینه عصیان قیلسین و شاعیری دیله گله بیلمهین سؤزلری دئمگه وادار ائتسین.
بئله شعرین سؤزجوكلری، جومله بیچیمی، بیان شیوهسی و هر نهیی بكر و آری و دالغالی اولاجاقدیر. بئله شعره ایسه هر قالیبدا اولور اولسون، «یئنی شعر» آدی وئرمك اولار و شاعیرینهده یئنیچی دئمك مومكون گلهجكدیر. بئله شاعیر، هم درینلیكده و همده سطحده حركت ائدیر، ایلهام حالتینده گئرچكلیگه و حقیقته ال تاپیر و خیال یئلكنی ایله گئرچك دونیادا اوچور و عادی انسانلار اوچون «معمالار» یارادیر.
الینیزده اولان شعر مجموعهسینین شاعیری «آنیر قوجام» بئله بیر شاعیر دیر. او شعرلرینده یئر به یئر عینی و ذهنی تصویرلر وئریر.
شاعیرین وئردیگی تصویرلرده، بیر گیزلی خیال هالهسی یاتمیشدیر. بو گیزلی خیال هالهسینی تاپماق و تانیماق، عادی اوخوجویا البته كی چتیندیر. شاعیر اونونلا یاشامیشدیر، همده ایچ دونیاسیندا.
دئمك ایستهییرم كی بو شاعیرین شعرلرینی باشا دوشمك و دوشونمك اوچون اونون ایچ دونیاسینا جومماق و بو دونیانی تانیماق گرهكدیر.
شاعیرین شعرلرینده وئردیگی تصویرلر، البته كی عینی تصویرلردیرلر. تامامیله عینیتدن دوغولموشدور. هرگون راست گلدیگیمیز یاغیشدیر، چال كیشی دیر، اولدوزدور، ایلدیریمدیر، آیدیر و . . .
لاكین بونلارین هرهسینده بیر ایچ معنادا واردیر، یاغیشدان مقصد، «رحمت الهی»، چال كیشیدن منظور «پیر كامل»، اولدوزدان هدف «یول گؤسترن علامت»، ایلدیریمدان غرض، «قبض و بسط عرفانی» و بو كیمی مضمونلاردیر. وئردیگی كیچیجیك تصویرلرده بعضن بیر دریا معنا واردیر:
یاشید مئشهلر برابر یئتمهدیلر:
بیریندن چای گلیردی لام،
بیرینه سیسقا بولاق شوتویوردو شیلتاق!
بو قیسا شعرده یارادیلیش اسراریندان سؤز گئدیرمی؟ جوره- جوره و فرقلی یئتیشن ایكی قارداشدانمی دانیشیلیر؟ «جبر و اختیار» فلسفی بحثینین چالارلاریمی آچیلیر؟ هر نه ایسه، شاعیرین شعرینی باشا دوشمك اوچون، چوخ زاد اؤیرنمك لازیم گلیر.
او دئینده:
اسكی قالانی
آچان من اولدوم.
بلكه «اسكی قالا»دان قصدی، انسانین ایچ دونیاسیدیر. بئله نظره گلیر كی او، گئرچك بیر وارلیغا چاتماق اوچون، جان آتیر و نهایتسیزلیگه یول تاپیر و ادعا ائدیر كی:
من سن اولدوم
اسكی قالانی
آچان منی اولدوم . . .
شاعیرین قهرمانی ایچ دونیالاردا گزیر، او، اؤز قهرمانینا «من» خطاب ائدیر. بو «من» گاهدا حققین باغیندا بیتن بیر سیرردیر. شاعیر عرفانی «من» صاحیبیدیر. اونون منی «تكرار، تكرار» شعرینده ادعا ائدیر كی چال كیشیلرین (= كامیل پیرلرین) روحوندان سوزولوب، قدسی نسیم الی ایله عالی رنگ اولان زوموررود رنگی ایله بویانمیشدیر و باهارا چاتمیشدیر.
شاعیرین بو شعرینده همده سیاسی بیر ادعا واردیر. او، ادعا ائدیر كی بویاندیغی رنگ، هر رنگدن اوستوندور، چونكی بو عالی رنگ، اونو قانالیقلارا سوق ائتمیشدیر، هم اونو كئفلندیرمیش، مست ائتمیش و «رؤیا»لارین دؤشلریندن امیزدیرمیشدیر و بو موهبت ایسه اولدوزلار (= یول گؤسترن نیشانهلر) ایله گئرچكلشمیشدیر. بئلهلیكله اویاندیقجا (=كامیل اولدوقدان سونرا)، اؤزو ایله آشینالیق (= اؤزون تانیما) سالمیشدیر و یاغیشدان- ایلدیریمدان (= قبض و بسطدن) سیلینمیشدیر و آغیر ساواش (= مراقبت نفس) گونلرینی آرخایا قویموش، دینجهلنده (= كمالا یئتیشنده) آپایدین چال كیشی (= نورانی كامیل پیر) كیمی اولموشدور.
بو شعرده هر كلمهنین اسرار انگیز معناسی واردیر، چال كیشی (= پیر)، اولدوز (= دلیل و راهبر)، یاغیش (= قبض)، ایلدیریم (= بسط)، یای (= كمال)، آغیر ساواش (= جنگ اكبر، نفسدن مراقبت)، غازی (= سالیك) و بو كیمی تعبیرلری، باشا دوشمهدن، كیمسه شعرین معنا و ایچهریگینی باشا دوشه بیلمز.
شاعیرین شعرلرینی باشا دوشمك اوچون، اونون دیلین تاپماق لازیمدیر. من آنیرقوجام تخلص ائدن «احد زمانی»نی 1362- نجی ایلدن تانیییرام، تبریز دانشگاهیندا «جامعهشناسی» رشتهسینده اؤیرهنجی اولدوغو زاماندان، «اطلاعات» گؤندهلیگینین تبریز شعبهسینده توركجه بؤلوم اداره ائتدیگی واختدان. او زامانلار او، اؤزو دئمیشكن «آغیر ساواشلار غازیسی» ایدی و سونرا اؤز دیلی ایله «باغیشلا سئوگیلیم» شعریله دئسك:
گلدیم باغیندا بیتدیم،
او باغدا راز اولدوم.
آنیرقوجام بورادا اؤزونو و دئدیگیمیز او «منی» حققین باغیندا بیتن بیر سیرر حساب ائدیر. بونا گؤرهده ادعا ائدریك كی اونون شعرینی دریندن باشا دوشمك ایستهین هر اوخوجونون عرفان دونیاسی و عارفلرین باشلارینا گلن ماجرالاردان خبردار اولماسی لازمدیر. آشاغیداكی مصراعلاری اوخویان:
قورخمام كسیك باشدان یار جفاسیندان،
چون حدسیز گؤرموشم آل وفاسیندان.
بونونلا ال چكمهم تمناسیندان،
دئسین نه دئییرسه داش اورك اغیار.
«كسیك باش» تعبیرینی، باشا دوشمك اوچون گرچی شاعیر خفیف بیر قرینهلرده وئرمیشدیر، ولاكین اوخوجو هئچ بیر قرینهده اولمادان، «كسیك باش» ماجراسینی باشا دوشمهلیدیر. نئجه كی آشاغیداكی فارسجا بئیتی اوخویان هركس ایسه، بو ماجرانی یادا سالیر:
ما گر ز سر بریده میترسیدیم،
در مجلس عاشقان نمیرقصیدیم!
شاعیرین بو ماجرانی یادا سالماق اوچون اوخوجویا وئردیگی قرینهلر آز دگیلدیر:
یاخمیشام اوزومه آلقان خیناسین،
قوی منی عالمده اغیار قیناسین.
مین فرمان اؤلومله یاریم سیناسین،
دارا گئدیرسمده آچمارام اسرار.
بو مصراعلاری دریندن اوخویانا «كسیك باش» قرینهلری دام- دیواردان یاغیر. صائب دئمیشكن:
از در و دیوار صائب شعر میبارد.
یعنی هر طرفه باخیرسان قرینهدیر. دئمك ایستهییرم بئله شعرلره «معما» و «اوشاق اویونو» دئینلر اؤز چئورهلرینده اؤزلریندن سیوای بیر زاد گؤره بیلمهییرلر. شاعیریمیز ایسه اؤزلوگوندن چیخیب «رؤیا»لارا قاپیلان بیر قدسی وارلیقدیر. بو «قدسی وارلیق»، تام معناسی ایله «وارلیق بیرلیگی» (= وحدت وجود) قایناغیندان قایناقلانیر و بیر انساندا متجلی اولا بیلن بیر جوهرهیه تبدیل اولونور.
«آنیر قوجام» ـین شعرینین اساس جوهرهسی، هر بیر عاریف شاعیر كیمی، ذوق، عیان كشف و شهوددور. او، دلیل، سبب و استدلال دالینجا گزمیر. خط به خط شعرلرینده خلوت، رؤیا، راز، رحمت، آیلانماق . . . دان دانیشیر و سئیر و سلوك مئیدانلارینا گیریر. یعنی بیر تجلیدن باشقا تجلی و بیر نفَسدن باشقا نفَسه سئیر ائدیر. دئمك اولار كی شعریده اؤزو كیمی بو تجلّیلر و مقاملاردا سئیر ائدهركن، انتقال حالیندادیر. بودا اونا گؤرهدیر كی او، «وارلیق بیرلیگی»نی كشف ائتمیشدیر، نسیمی و ختایی روحونو اؤزونده متجلی گؤرموشدور.
اونون گؤروشونجه وارلیق بیرلیگی (= وحدت وجود) حقیقی بیر تعلق آنلامینا گلیر، یعنی خیالی، وهمی و اعتباری دگیلدیر. اونا گؤره شاعیرین ایشلتهیگی «خیال» و «رؤیا» كلمهلریده، وهمی معنا داشیمیرلار.
دئمك ایستهییرم كی او اؤزونو نسیمی و ختایی روحونا حامیل سایاندا، بونا حقیقی بیر ادعا كیمی باخساق، شعرینده اولان اسرارین آچارینی الده ائده بیلهجهییك.
شاعیر اؤزونو ایلاهی فئیضلر و بركتلر ایله انسانلار آراسیندا بیر واسیطه ساییر و اودور كی هئی یاغیشدان و آرینماقدان و تمیزلنمكدن و حققه ایرمكدن دانیشیر.
آنیر قوجام هر بیر عاریف شاعیر كیمی مدّاحلیقدان قاچیر، دیلینه كیمسهنین تعریف- توصیفی گلمیر. آمما «چال كیشی» لره گلنده، باش- آیاق تانیمیر، هم مدح ائدیر، هم تعریف و همده بوتون وارلیقلاری «وهمی» خیال ائدیر و هر یئرده واحید وارلیقدان باشقا بیر وارلیق گؤرمور. «قشم گئتدی»، «شهریار، او شاعیر كی . . . » شعرلری كیمی.
شاعیر، وطن تاریخی و وطن طالعی حاققیندادا دوشونن بیر فیكیر صاحیبیدیر. او شعرلرینده «اوجقار بیر درهده، بیر ایلخی قیرآت گؤرون و هامینین الینه میصری قیلینج وئرهن» بیر اجتماعی- سیاسی متفكر كیمی ظهور ائتمیشدیر ( «هلهده . . .» شعری). بورادادا بویاسیز و لوت اجتماعی- سیاسی مضمونلار ایشلهدیر.
«یاغیش» سؤزوده شاعیرین دیلینده اوینایان بیر كلمهدیر. «یاغیش داملاسی»، «یاغیشدا كؤچ»، «یاغیش قیزی» و . . . عنوانلی شعرلرده اولدوغو كیمی، هر یئرده یاغیشی، ایلاهی رحمت حساب ائدن شاعیر بعضن اویناق بیر مصراعلار یاراد بیلیر:
آی یاغیشین نازلی قیزی،
اولدوزلارین سازلی قیزی!
اؤز یوردومون یازلی قیزی!
سئوینج- غمیم، شیرین آجیم!
بورادا «شیرین» سؤزونو «آجی» اوچون صیفت ائدن شاعیرین سؤزلرینی «عادیجهسینه» اوخوماق اولماز. اونون دیلی نه قدهر آری و تمیز اولسادا، فورما و مضمون علاقهلرینده بیر غیر عادیلیگی واردیر. بو غیر عادیلیگین آچارینی الده ائتمك او قدهرده چتین ایش دگیلدیر. یالنیز بیر آز شاعیرین ایچ دونیاسی ایله تانیش اولماق گرهكیر. بو تانیشلیق ال وئرمزسه، اونون «سؤیلهم- سؤیلهم یاغیش» تعبیرین باشا دوشمك اولمایاجاقدیر. ولاكین شاعیر، «اهلْ اوخوجو» اوچون، هر شعرینده قیفیلآچما قرینهلری یارادیر و اوخوجوسونو معنالار بطنینه هیدایت ائدیر.
میثال اوچون اونون «رحمت . . . یاغیش» عنوانلی شعرینه نظر سالالیم. بو شعری عادی حالدا اوخویاندا، هئچ بیر زاد اله گلمیر. «یاغیشدا ایسلانماق»، «آرینماق»، «اؤزوموزده یاراشیق» و «یارانیش گونلرینده دیرچلمك» تعبیرلری، اوخوجویا غریبه و معما كیمی گلیر. ولاكین آزجا دقت ائدنده، شاعیرین عنواندا معنا آچارینی وئرمهسینی گؤروروك. او یاغیشی «رحمت» ساییر، ایلاهی رحمت!
بونو باشا دوشدوكدن سونرا معنا آیدینلاشیر. باشا دوشوروك كی شاعیر رحمتدن آرینماغی، یارانیش گونونده (= فطرتده) دیرچلمهگی، و اختیار معلم (= پیر) حضوروندا، گؤزهللیكلره جهت وئرمگی، و اوندان سونرا یاغیش (= ایلاهی رحمت) ایله ایسلانیب اسرهمگی (= مست اولماغی) اورتایا آتیر.
منه بئله گلیر كی شاعیر «عقل» ایله شعر یازماییر، بلكهده بعضی شعرلرینی یازاندان سونرا معنا ائدیر. او، اؤزوده شعره «ایلهام» كیمی باخیر، ایلهام ایسه «وحی»دن آشاغی بیر «حالت»دیر. بلكه ائله بونا گؤرهده آنیر قوجامین شعرلرینده «رؤیا»دان چوخ سؤز گئدیر.
آنیر قوجام تبریزلیدیر، اساس آرمانلاری نه اولور- اولسون، دیلیمیزی آری و تمیز ایشلتمگه جان آتیر و بو مسألهیه چوخ اولوملو باخیر. توركجهمیزی سئویر، قیسا، یئتگین و بیتگین تعبیرلر، ساده، روان و آخیجی جوملهلر، جان اوخشایان تشبیهلر و استعارهلر ایله، شعر دیلینه رنگ و آهنگ وئریر. او، شعره یالنیز اؤلچولو- بؤلگولو مصراعلار كیمی یوخ، اورهكدن دیله سیزیب گلن «سُوِیدا» كیمی باخیر. بورادا وزن و قافیه اولارسادا، یاخشی اولار. ولاكین البته كی شاعیر اؤلچو و بؤلگو قورماغا جان آتمیر. اونون قصدی یالنیز و یالنیز ایچ دونیاسینین شعر دیلی ایله انعكاسیدیر.
بو یالنیز كمالا یئتیشن آدامدان باش وئرهر و كمالا یئتیشن آدامین سؤزو داوا- درمان (= شعر) ساییلار.
بونونلا بئله، آنیر قوجام بعضن شعرده اؤلچو و بؤلگویه چوخ مقید اولان بیر شاعیر كیمی ده گؤرونور. او قوشما، غزل و گرایلیدا یازیر. یاغیش داملاسی، موژدهیه حامیلم، ایشیقدان سردار، اول ساییق آماندیر عنوانلی و بو كیمی شعرلری میثال گتیرمك اولار.
شاعیرین دیلی بعضی یئرلرده او قدهر آخیجی و رواندیر كی، فولكلوریك قوشماجالارا بنزهییر:
توت آغاجی،
داغ یاماجی.
هاوا شیرین،
كؤنلوم آجی.
شاعیرین وئردیگی عئینی تصویرلر، بعضن او قدهر جانا یاتاندیر كی انسانی واله ائدیر بو واله ائدیجیلیك یالنیز تصویر اوچون یوخ، بلكه اوندا اولان درین «رؤیا»لار اوچوندور.
گئدیرم بو یوللاردا،
آرزیم: محبت- سئوگی،
اللریم، اورهگیم بوش!
اللریم، اورهگیم بوش.
«رؤیا»لارا قاپیلمایان كیمسه، بو تصویردن نه لذت آپارا بیلر؟
اونون دیلینه و بیان شیوهسینه گلدیكده، بیر آذری شاعیری كیمی، آذربایجان توركجهسینین بوتون قایدا- قانونلارینا اویان و دیل چالارلارینی یئرلی یئرینده ایشلهدن «دیلچیلیك عاشیقی» كیمی، دیل دغدغهلری گؤستریر. باشقا یئرده «آتش» سؤزجوگونو «آتیش» فورماسیندا گتیریر و یا «اؤز» ضمیری یئرینه «كندی» سؤزونو قوللانیر و «اولدوز» و ایسه «ییلدیز» یازیر.
دقت ائدیلیرسه، بو غیرعادیلیك یئنه فورما- مضمون علاقهلری اساسیندا و قانونا اویغون اولاراق، شعرلره كؤلگه سالمیشدیر.
پامبیق باخیشلارینا
آتیش وورولدو.
میصراعلاریندا «آتیش وورولماق» مركب مصدرینده ایهام واردیر. نئجه كی:
كندیمیزده یاراشیق
او قامتله دایانسایدیق
بیر داها میصر بازاریندا
یوسف ایدیك.
میصراعلاریندا، «كندی» فورماسیندا تأكید و تشخّص حس اولونور، نئجه «اصلی- كرم» دئدیكده، «اصلی» سؤزونده، اصلیت و اؤزوللولوك آنلامی واردیر.
شاعیر:
اورهگیم وورولان
ایلدیریم
ناسیل شاخاجاقمی گؤرهن؟
میصراعلاریندا، البته كی، «ناسیل» یئرینه «نئجه»ده یازا بیلردی آمما بورادا «ناسیل» سؤزجوگونده داشینان آنلام یوكو «منحصر به فرد» دیر. بو، اؤزوده چتین آچیلان بیر سیرردیر.
بو مقولهیه، اونا گؤره تأكید ائدیرم كی گلهجكده هر كس شاعیرین دیلی حاققیندا آراشدیرما آپارماق ایسترسه، منیم بو تأكیدیمی گؤز اؤنونه آلسین.
من، هر شاعیرین شعر مجموعهسینه اؤن سؤز یازماق اوچون، ایلك اؤنجه اونو كشف ائتمگه و سونرا كشفیمی اوخوجویا چاتدیرماغا چالیشمیشام. و ظنّیمجه یادیغیم اؤن سؤزلرده، نسبی باجاریغیم اولموشدور و موفقیت الده ائتمیشم. لاكین آنیر قوجامین بو مجموعهسینه یازدیقلاریمدا، اونو كشف ائتمهده حلهده اؤزومو موفق سایمیرام. الده ائتدیكلریمی یازدیم، قالانینی یازماق، غیرت گؤسترن اهله اوخوجودان رجا اولوناجاقدیر.
[1] زماني، احد. آيلانديم قاناليقلاردا، تبريز، 1387.


text:
ماوی گؤزلو دئو:]ناظیم حکمت جمال ثریا – چئویرن: همت شهبازی ناظیم حکمتین چیخیشینی اؤزوندن اؤنجهکی بیر تورک شاعیرینه باغلاماق اولدوقجا چتیندیر. حال بوکی چاغداشی «نجیب فاضیل»-ه بیر یئرده «یونوس امره»نی، بیر یئرده ده «سلیمان نظیف»یکؤک اولاراق قبول ائتمک مومکوندور. حتا نجیب فاضیلی «نفعی»یه بئله گؤتوره بیلهریک. بیر آز زورلایاراق ناظیم حکمت اوچون سؤیلهسک «پیر سلطان آبدال»ی سؤیلهیهجهییک بودا چوخ ضعیف، ...Read More »
یـوخـسول /غلامحسین ساعدی – چئویرن: علی گؤزلاوز
پـانـتومـیما (سـؤزسـوز تـئاتـر): یـوخـسول غلامحسین ساعدی – چئویرن: علی گؤزلاوز گؤهر موراد آدییلا تانینان ایرانلی [اصلن آذربایجانلی اولان] چاغداش یازار غلامحسین ساعدی، ۱۹۳۶-جی ایلده تبریزده دوغولدو. طب تحصیلی آلدی. یازیچیلیغا ۱۶ یاشیندا باشلادی. چوخ سایدا اؤیکو، رومان، پیئس و سئناری قلمه آلدی. گاو (اینک) آدلی اؤیکوسو کینویا اویغونلاشدیریلدی و بینالخالق موفقیت الده ائتدی. ساعدی، معده قاناماسی سببیله ۱۹۸۵ده پاریسده حیاتینی ...Read More »
اَکلَکتیک بیر مانیفئست(«قارالاما مانیفئست»ینه داییر) / همت شهبازی
اَکلَکتیک بیر مانیفئست(«قارالاما مانیفئست»ینه داییر) همت شهبازی «قارالاما مانیفئست»ی آذربایجان متنینده یئنی بیر متن اولاراق، دونیا متنی ایله مقایسهده ایسه, هم کئچمیش هم ده یئنی بیر سیرا آخیملارین اؤزللیکلرینی اؤزونده داشییر. اَن آزیندان بو قناعته گلمک اولار کی بو مانیفئست و اونون متن اؤرنکلری، مدرن دونیایا عاید اولان و مدرن شعرین دوشونجه فاکتورلارینی داشییان بیر متن کیمیاؤزوندن اؤنجه یارانمیش آخیملارین ...Read More »
«دهنامه» شاه اسماعیل ختائی / ا. محمدوف- ترجمه:همت شهبازی
«دهنامه» شاه اسماعیل ختائی ا. محمدوف ترجمه:همت شهبازی منظومهی «دهنامه»ی شاه اسماعیل ختائی از نظر حجم یکی از اولین مثنویهای بلندی است که به زبان ترکی آذربایجانی سروده شده است. از ماده تاریخ پایان کتاب میتوان فهمید که شاه اسماعیل، این اثر را در سال ۱۵۰۶ میلادی (۱۰۲۷ هـ. ق) در ۲۱ سالگی سروده است. این مسئله نشان از استعداد ...Read More »
تورشا- شیرین گئرچک / همت شهبازی
تورشا- شیرین گئرچک همت شهبازی آذر آیی گلدیکده، ایکی شعر هئچ زامان بئینیمدن چیخماییر. اونلاری هر گون عزیزلهییب قورویان کیمیبئینیمده فیرلاییرام. اوستاد حبیب ساهیرین «سورگون» وهادی قاراچایین «سونسوزلوق» (اؤزللیکله بو شعرین سون بؤلومونو) شعرلرینی. ساهیرین بو آیدان اولان نیسگیللی خاطیرهلری بو شعرینده عکس تاپیر. اونو، سورگون شعرینه گؤره آذر شاعیری ده آدلاندیرماق اولار. سورگون شعری، آذربایجان انسانینین آرزولارینی: هم زیروهلره ...Read More »
حیدربابانین دراماتیک یؤنلری / همت شهبازی
حیدربابانین دراماتیک یؤنلری همت شهبازی تخمینن اون ایل بوندان قاباق، «نقد شعر معاصر آذربایجان» کیتابیمین یاییملانماسیندان بیر آی سونرا، بیر خانیم زنگ آچیب تهراندا تئاتر اؤیرنجیسی اولدوغونو دئیندن سونرا، اؤیرنجیلیک تئزی اوستاد شهریارین حیدربابایا سالام اثرینین «دراماتیک» یؤنلری حاققیندا اولدوغونو سؤیلهدی. دئدیینه گؤره (دوغرو دا دئییردی) اثر حاققیندا دوشوندویو قونو یئنی بیر قونو ایدی و هم ده او زامانا قدر ...Read More »
بوراخین دای منیم اوچون تامامیله اؤلسون / لویی آراگون
بوراخین دای منیم اوچون تامامیله اؤلسون لویی آراگون (ناظیم حیکمت اوچون) ناظیم حیکمتین ۳ اییون (ژوئن) ۱۹۶۳-جو ایلده اؤلومو اوزهرینه فرانسیز شاعیری لویی آراگون اوچ گون سونرا بو سطیرلری قلمه آلیر…: «یوخ، یازا بیلمیرم، ایندی اولماز، خواهیش ائدیرم. بوراخین منیم اوچون تامامیله اؤلسون. یوخسا، داها اؤنجه، ۶۰ یاشینداکی بو جاوان، بو ساریشین اؤکوز، نه دوستاغین، نه خستهلیین، نه یاشین ...Read More »
بؤیوک تنقیدچی:«سکینه برنجیان» / همت شهبازی
بؤیوک تنقیدچی:«سکینه برنجیان» همت شهبازی تخمینن ۱۳۷۲ینجی ایلده تبریز دانشگاهیندا بینالخالق دیل ترجومهسی (و یا بونا بنزهر بیر شئی) آدلی سئمیناردا آذربایجان جمهوریتیندن گلن پروفسور واقیف اصلانوف هر بیر اؤیرنجییه «سکینه برنجیانی تانییرسان؟» سورغوسونو وئریردی. «تانیمادیم»- دئیه جاوابلار قارشیسیندا «واختیلا او بؤیوک تنقیدچی» اولوبدور دئییردی. سن دئمه آذربایجان ادبیاتینین تنقید یوخ، اوستهلیک یارادیجیلیغینین قیتلیق چاغیندا، بیر بؤیوک تنقیدچی یاشاییرمیش. سکینه ...Read More »
نویسندهی کودکان، کلاغها و واقعیتها/ ساواش چوبان – ترجمه: همت شهبازی
۲ تیر- زادروز صمد بهرنگی نویسندهی کودکان، کلاغها و واقعیتها/ ساواش چوبان – ترجمه: همت شهبازی مگر میشود در دوران کودکی از خواندن کتابهای بهرنگی امتناع کرد؟ کتابهایی همچون: ماهی سیاه کوچولو، اولدوز و کلاغها، یک هلو و هزار هلو، ۲۴ ساعت در خواب و بیداری، و کتابهای دیگر. مگر میتوان یکی از آنها را از یاد برد! صمد بهرنگی ...Read More »
“آغالار قوت”ون یازیسینا جاواب؛ دیلده سینونیم یوخدور / همت شهبازی
“آغالار قوت”ون یازیسینا جاواب؛ دیلده سینونیم یوخدور همت شهبازی “آغالار قوت”-ون «تورکییهجه» آنلاییشی باشلیقدا سیرا یازیسینی اوخودوم. قوزئیلی-گونئیلی آغالارین یازیلارینین اوخوجوسو چوخ اولدوغو قدر بوراخدیغی ائتکی ده گئنیشدیر. یازیدان منجه ایکی مثبت-منفی نتیجه چیخارماق اولار. بیرینجی بودور کی، ان آزیندان گونئیده گئدن دیل دییشیکلییی، دیل یئنیلشمه گئدیشی لنگیمهیه طرف گئده بیلر. قوزئیده دیل یئنیلیکلریندن الینی اوزهرک تورکیهده یارانان ...Read More »


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
آلبوم گئجه لر جمشید نجفی دن دانلود اوچون
Gecələr albumu cəmşid nəcəfi dən endirin
3- آنا یوردوم تبریز Ana yurdum Təbriz
4- قناری Qənari
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
Filed under: آذربایجانی موزیک لر Azərbaycan müzikləri | Tagged: atma məni mp3,bahar gəldi mp3,cəmşid nəcəfi mp3 gecələr,gözəl balam mp3,gecələr mp3,gənari mp3,mp3 Azeri,mp3 Azəri,qızıl gül mp3,قناری mp3,قیزیل گول,موزیک آذری,گوزل بالام,گئجه لر موسیقی,گجلر,آلبوم گئجه لر,آلبوم گجه لر جمشید نجفی داونلود,آهنگ آنا یوردوم تبریز,آهنگ باهار گلدی,آهنگ ترکی آذربایجانی دانلود,آتما منی,آذربایجانی موزیک لر,البوم گئجه لر,اذری ترانه لر,باهار گلدی mp3,تورکی موزیک لر,جمشید نجفی,دانلود موزیکهای آذربایجانی,دانلود موسیقی سنتی,دانلود آلبوم گئجه لر جمشید نجفی,دانلود آهنگ آذری,دانلود آهنگهای آذری |